Κοπή πρωτοχρονιάτικης Πίτας από την Ένωση Καρδιοπαθών Αξιωματικών Π.Ν. – Λ.Σ. και Φίλων - ΛΕΣΧΗ ΛΙΜΕΝΙΚΟΥ ΣΩΜΑΤΟΣ\nΚοπή πρωτοχρονιάτικης Πίτας από την Ένωση Καρδιοπαθών Αξιωματικών Π.Ν. – Λ.Σ. και Φίλων\nΕΝΩΣΗ ΚΑΡΔΙΟΠΑΘΩΝ ΑΞΙΩΜΑΤΙΚΩΝ Π.Ν. – Λ.Σ ΚΑΙ ΦΙΛΩΝ\nΑΝΘΡΩΠΙΣΤΙΚΗ ΜΗ ΚΕΡΔΟΣΚΟΠΙΚΗ\nΠαπαρηγοπούλου 2 Πλατεία Κλαυθμώνος – Αθήνα ΤΚ 10561\nΚτίριο Π.Ν. – Γραφείο 308 2ος όροφος\nΤηλ./Fax: 2103368569 – Κινητό: 6944 666 804\nsite: www.kardiamou.gr – email: [email protected]\nΜε μεγάλη επιτυχία πραγματοποιήθηκε την Κυριακή 12 Ιανουαρίου 2020 η κοπή πρωτοχρονιάτικης πίτας της «Ένωσης Καρδιοπαθών Αξιωματικών ΠΝ-ΛΣ & Φίλων» στο Πολεμικό Μουσείο Αθηνών.\nΣτην εκδήλωσή μας παρευρέθηκαν πολλά από τα μέλη μας αλλά και φίλοι της Ένωσής μας καθώς επίσης και Αξιωματούχοι τόσο του Πολεμικού Ναυτικού όσο και του Λιμενικού Σώματος ε.α. και α.α.\nΤην παρουσίαση της εκδήλωσης μας πραγματοποίησε ο κ. Σταύρος Τερζάκης , μέλος του Διοικητικού Συμβουλίου, Υπεύθυνο Ανάπτυξης Ιατρικών Προγραμμάτων & Αιμοδοσίας.\nΜε την παρουσία τους μας τίμησαν εκτός των άλλων και οι: Συνταγματάρχης κ. Παπαγεωργίου Σάββας, εκπρόσωπος του Κυπριακού Επιτελείου Εθνικής φρουράς, ο Υποναύαρχος του Γενικού Επιτελείου Ναυτικού της Διευθύνσεως Υγειονομικού και εκπρόσωπος του Π.Ν., κος Δαμιανός Δημοσθένης ΠΝ, ο Διευθυντής Ν.Ν.Α. Αρχιπλοίαρχος, ιατρός Γκούμας Βασίλειος Π.Ν,, ο πλοίαρχος (ΥΙ) Παπαγεωργίου Αντώνιος, Υποδιευθυντής ΝΝΑ, ο Αρχιπλοίαρχος Λ.Σ., Σοφούλης Νικόλαος, ο Αρχιπλοίαρχος Παπαευθυμίου Ιωάννης, οφθαλμίατρος, η κ. Μαρία Αδαμοπούλου (πρόεδρος της ένωσης 95, Ελληνική Συμμαχία) και η κ. Ιωάννα Λεβαντή (πρόεδρος της ένωσης Μεταμοσχευμένης Καρδιάς).\nΗ «Ένωσή» μας τίμησε με θυρεό τους: τον πλοίαρχο Υ.Ι. καρδιοθωρακοχειρουργό Μωραΐτη Σωτήρη Π.Ν., τον Πλοίαρχο Λ.Σ., καρδιολόγο, Κωσταντέλο Γεώργιο, τον Αντιπλοίαρχο Πολυχρονάκη Νικόλαο (εκπρόσωπο του Αρχιπλοίαρχου Χαραλαμπόπουλου Σωτήριου ΠΝ) και την εκπρόσωπο του ομίλου Πρότυπων Ιατρικών Εργαστηρίων Lifecheck, κ. Μουταφόγλου Ματίνα.\nΤην εκδήλωσή μας ομόρφυνε με τις μελωδίες της η παιδική χορωδία του 6ου & 7ου Δημοτικού Σχολείου Βύρωνα.\nΛίγα λόγια για την Ένωσή μας:\nΗ «Ένωσή» μας έχει πλέον των δυο χιλιάδων οχτακοσίων (2.800) μελών ε.ε.-ε.α. & φίλων, αλλά και τετρακόσιες πενήντα (450) ορφανικές οικογένειες, ενδυναμώνοντας τις προσπάθειες όλων μας για προσφορά στον πάσχοντα συνάδελφο, συνάνθρωπο και στην κοινωνία.\nΗ «Ένωση Καρδιοπαθών Αξιωματικών ΠΝ-ΛΣ και Φίλων» είναι πλέον σήμερα Αναγνωρισμένο Μέλος της «Ευρωπαϊκής Ακαδημίας Ασθενών – EUPATI» (Fellow of EUPATI, European Patients Academy of Therapeutic Innovation www.eupati.eu) και πιστοποιημένη ως European Patients Advocate (Συνήγορος Ευρωπαίου Ασθενή).


Π. Μποτσιβάλης: "Αναβάλλω την πρώτη της ομάδας, αν δε βρούμε έδρα" - Magnesia News\nΑρχική Slider Π. Μποτσιβάλης: «Αναβάλλω την πρώτη της ομάδας, αν δε βρούμε έδρα»\nΠ. Μποτσιβάλης: «Αναβάλλω την πρώτη της ομάδας, αν δε βρούμε έδρα»\nΔύσκολο για ΕΑΚ, συζητά ακόμη για το Πανθεσσαλικό\nΔημοσιεύθηκε 11/07/2016 23:15\nΤροποποιήθηκε 12/07/2016 02:11\nΑπό τη μεγάλη και θερμή παρουσία των φιλάθλων του Ολυμπιακού Βόλου χαρακτηρίστηκε η λαμπρή εκδήλωση της ομάδας στην κατάμεστη αίθουσα του ξενοδοχείου «Valis», κατά την οποία παρουσιάστηκαν οι νέες φανέλες της σεζόν 2016-17 και κάποια από τα καινούργια μεταγραφικά αποκτήματα. Παράλληλα, αποκαλύφθηκε και το νέο επετειακό σήμα των 80 χρόνων και σηματοδοτήθηκε η έναρξη των επετειακών εκδηλώσεων.\nΘερμό χειροκρότημα επιφυλάχθηκε για τις μπασκετμπολίστριες Λία Σαρακατσάνη και Λαμπρινή Αγαγιώτου, που βραβεύτηκαν για τη μεγάλη τους επιτυχία να αναδειχθούν πρωταθλήτριες με την Εθνική μπάσκετ γυναικών κωφών στο Πανευρωπαϊκό.\nΤο γηπεδικό πάντως ήταν αυτό που απασχόλησε τους πάντες, με τον Παναγιώτη Μποτσιβάλη στην ομιλία του να κάνει λόγο για ενδεχόμενο αναβολής της πρώτης συγκέντρωσης του Ολυμπιακού Βόλου, αν δε βρεθεί έδρα, ενώ τόνισε ότι το ΕΑΚ έχει πρόβλημα με την αδειοδότησή του που λήγει τον προσεχή Οκτώβριο.\nΗ τοποθέτηση του ισχυρού άνδρα των ερυθρόλευκων είχε ως εξής: «Όπως βλέπετε παρουσιάσαμε τις στολές και ωραίες σκηνές, δυστυχώς όμως δεν έχουν αποκτήσει το σπίτι. Ο Ολυμπιακός δεν μπορεί να παίξει σε οποιοδήποτε γήπεδο, έχει μία ιστορία, μια βαριά φανέλα και πρέπει να παίξει σε ένα μεγάλο γήπεδο. Δύο είναι αυτά τα γήπεδα, το ΕΑΚ και το Πανθεσσαλικό. Δυστυχώς φτάσαμε στη σημερινή μέρα που θέλαμε να ανακοινώσουμε την έδρα, αλλά δεν μπορούμε να το κάνουμε αυτό για πολλούς και διαφόρους λόγους. Το μεν ΑΕΚ έχει προβλήματα. Θα σας διαβάσω ένα προσύμφωνο, το οποίο δεν μπορούμε να τα υπογράψουμε και ν’ αναλάβουμε εμείς την αδειοδότηση του γηπέδου, η οποία λήγει τώρα τον Οκτώβριο. Στο παρελθόν ξαναπροσπάθησα για την αδειοδότηση, αλλά δεν το κατάφερα.\nΆρα, δεν μπορούμε να παίξουμε σε καμία περίπτωση, αν δεν πάρουμε άδεια. Και σκεφτείτε τον Οκτώβριο να μείνουμε χωρίς γήπεδο. Συνεχίζουμε τις διαπραγματεύσεις με το Πανθεσσαλικό και ελπίζουμε μέσα στη βδομάδα να υπογράψουμε. Αν δεν μπορέσουμε να αποκτήσουμε σπίτι, θα αναγκαστώ να αναβάλω στις 18 του Ιούλη την πρώτη της ομάδας. Δε μου μένει άλλη λύση. Εγώ δεν έχω πρόβλημα με κανέναν, αλλά χωρίς την έδρα μας δεν μπορώ να προχωρήσω. Θέλω ένα από τα δύο γήπεδα για βασική έδρα συν τη δεύτερη έδρα που πρέπει να δηλώσουμε. Στη συνέχεια ο παρουσιαστής της εκδήλωσης Απ. Καψιώτης διάβασε το προσχέδιο του ιδιωτικού συμφωνητικού για το ΕΑΚ με τους όρους του Δήμου Βόλου, χωρίς όμως αναφέρεται το τίμημα.\nΣτο Τμήμα Λοιμωδών του Πανεπιστημιακού Νοσοκομείου νοσηλεύεται ο Αχιλλέας Μπέος


Μια προσδοκία κι ένας φόβος στο υπουργείο Οικονομικών - Onsports.gr\nOnsports Team\t24 Νοεμβρίου 2011, 15:50\nΜια προσδοκία κι ένας φόβος στο υπουργείο Οικονομικών\nΟυσιαστικά η Ελλάδα φαίνεται να έχει διασφαλίσει την εκταμίευση της 6ης δόσης από το α’ πακέτο βοήθειας των ΕΕ, ΕΚΤ και ΔΝΤ. Τυπικά, ωστόσο, το τελικό ok θα δοθεί την ερχόμενη Τρίτη, κατά τη διάρκεια της συνόδου του Eurogroup, όπως αναφέρει το newscode.gr.\nΕνδεχομένο να μην ανάψει « πράσινο φως» δεν υπάρχει, διαμηνύεται στην Αθήνα αρμοδίως, τόσο από τις Βρυξέλλες όσο και από το Βερολίνο. Άλλωστε, όλες οι δηλώσεις που έχουν γίνει μέχρι τώρα από κοινοτικούς και άλλους αξιωματούχους δεν αφήνουν καμια σκιά να πέσει πάνω σε αυτή την προοπτική.\nΔιαβάστε περισσότερα για το: Μια προσδοκία κι ένας φόβος στο υπουργείο Οικονομικών


ελαιολαδο — Blog — Paxxi\nΧωριάτικο πασχαλινό τσουρέκι\nΤο πιο γνωστό γλυκό του Πάσχα στην Ελλάδα είναι το τσουρέκι, πολίτικο τσουρέκι με μαχλέπι και μαστίχα. Βασικό χαρακτηριστικό του να είναι αφράτο.\nΣυνήθως χρησιμοποιούμε βούτυρο, όμως αυτό που κάνω χρησιμοποιώντας μια παλιά συνταγή έχει ελαιόλαδο και αλισίβα. Γίνεται όμως εξίσου αφράτο και χωρίς την χρήση της τελευταίας.\nΟυσιαστικά το τσουρέκι είναι ένα μαλακό, αφράτο, γλυκό ψωμί, που βρίσκουμε και σε πολλές άλλες χώρες, λίγο διαφοροποιημένο αλλά με τα βασικά του στοιχεία να μένουν ίδια.\n3 – 4 ΤΣΟΥΡΕΚΙΑ\n3 ΩΡΕΣ & 20 ΛΕΠΤΑ\nΣΥΝΟΛΙΚΟΣ ΧΡΟΝΟΣ (ΧΩΡΙΣ ΑΝΑΜΟΝΗ):\n60 ml νερό, ζεστό (όχι καυτό)\n50 γρ (2 συσκευασίες) φρέσκιας μαγιάς\n1 κιλό + έξτρα για το ζύμωμα αλεύρι, σκληρό\n60 ml αλισίβα (δες εδώ πώς να την φτιάξεις) ή νερό\n7 μέτρια βολάκια μαστίχα Χίου, κοπανισμένα σε σκόνη\n½ κ. γ. μαχλέπι, κοπανισμένο σε σκόνη\n1 αυγό , χτυπημένο για επάλειψη\nλίγο φιλέ αμυγδάλου για πασπάλισμα (προαιρετικό)\nβρασμένα κόκκινα πασχαλινά αυγά, για διακόσμηση (προαιρετικό)\nΣε ένα μπολ βάζω 60 ml ζεστό (όχι καυτό) νερό και μέσα του διαλύω 1 κ. γ. ζάχαρη και την φρέσκια μαγιά ανακατεύοντας να διαλυθεί τελείως. Προσθέτω 80 γρ αλεύρι να φτιάξω ένα ελαφρύ χυλό. Σκεπάζω με μεμβράνη και το αφήνω σε ζεστό μέρος (ή στο φούρνο στους 30*C) για 20 λεπτά περίπου να φουσκώσει.\nΦτιάχνω την αλισίβα (ή το νερό) και την βάζω να βράσει μαζί με στο στικ κανέλας. Μόλις βράσει το κατεβάζω από τη φωτιά , τη σκεπάζω και αφήνω για 10 λεπτά να πάρει όλο το άρωμα της κανέλας. Αφαιρώ την κανέλα στραγγίζοντας το υγρό.\nΣτο γουδί χτυπάω μαζί το μαχλέπι με την μαστίχα να γίνουν σκόνη (μπορώ να ρίξω και λίγη ζάχαρη αν κολλάνε στο σκεύος).\nΣε ένα μεγάλο μπολ ρίχνω το προζύμι μαζί με ¼ από το ελαιόλαδο, το χλιαρό γάλα, την αλισίβα (ή νερό), τη ζάχαρη, τη μαστίχα, το μαχλέπι και το αυγό. Αναμιγνύω καλά τα υλικά είτε με τα χέρια είτε με το μίξερ.\nΠροσθέτω εναλλάξ το αλεύρι με το υπόλοιπο ελαιόλαδο (αλεύρι – ελαιόλαδο – αλεύρι – ελαιόλαδο – αλεύρι) μέχρι το ζυμάρι να ξεκολλάει από τα χέρια μου ( ή από το κάδο του μίξερ).\nΣκεπάζω το σκεύος με μεμβράνη και το αφήνω σε ζεστό σημείο για 1 ½ - 2 ώρες, να διπλασιάσει τον όγκο του.\nΌταν έχει φουσκώσει, το ζυμώνω πάλι (θα κάτσει η ζύμη) και το χωρίζω σε 3 – 4 ίσα κομμάτια. Ζυμώνω ένα ένα τα κομμάτια ενώ τα υπόλοιπα τα έχω σκεπασμένα καλά.\nΚάθε τμήμα το χωρίζω στα δύο, τα πλάθω σε κορδόνια και τυλίγω το ένα γύρω από το άλλο «κολλώντας» τα μεταξύ τους με λίγο νερό [μπορώ να τα χωρίσω και στα τρία πλέκοντας πλεξούδα]. Αν θέλω στο πάνω μέρος τους στερεώνω ένα έτοιμο βρασμένο κόκκινο πασχαλινό αυγό και τυλίγω τις άκρες τους (πάνω - κάτω) προς τα κάτω για να μην ανοίξουν.\nΚάθε ένα που τελειώνει, το τοποθετώ με απόσταση μεταξύ τους (γιατί θα φουσκώσουν πάλι),πάνω σε λαδόκολλα στο ταψί και το σκεπάζω με πετσέτα κουζίνας καλά.\nΤα αφήνω να φουσκώσουν για τρίτη φορά μια ώρα περίπου σε ζεστό σημείο.\nΌταν περάσει το διάστημα αυτό και έχουν αφρατέψει πάλι, τα αλείφω από πάνω με χτυπημένο αυγό και πασπαλίζω με λίγο φιλέ αμυγδάλου.\nΤα ψήνω σε προθερμασμένο φούρνο, περίπου 10 εκ από το κάτω μέρος του φούρνου, στους 180* C για 25 λεπτά περίπου (όταν έχουν χρυσαφίσει εξωτερικά καλά, είναι έτοιμα).\nΑν θέλω να τα αποθηκεύσω τα τυλίγω με μεμβράνη και με χοντρή πλαστική σακούλα από πάνω. Μπορώ να τα βάλω στην κατάψυξη για 1 μήνα και να τα βγάλω 8 ώρες πριν τα χρησιμοποιήσω.\nTagged: VIDEO, μαγια, ελαιολαδο, μαστιχα, μαχλεπι


Cinefil: Ο ΑΣΤΥΝΟΜΟΣ ΜΠΕΚΑΣ στην ΕΛΛΗΝΙΚΗ ΣΚΗΝΗ\nΔεν είναι δα η πρώτη μήτε θαρρώ η τελευταία φορά που θα μιλήσουμε εδώ στο CINEFIL\nγια τον μεγαλύτερο συγγραφέα Αστυνομικού (και όχι μόνο....) διηγήματος στην Ελλάδα.\nΤο μεγάλο του έργο, η πνευματική και στυλιστική του κληρονομιά είναι τεράστια για μας.\nΠατέρας του αστυνομικού διηγήματος πάνω στο πρότυπο και τη δομή του έργου και μοντέλου της\nAGATHA CHRISTIE έχει αφήσει σε όλους τον "δικό του" άνθρωπο του Νόμου, τον δικό του Έλληνα POIROT.\nΠνευματικό "παιδί" του Γιάννη Μαρή είναι ο ΑΣΤΥΝΟΜΟΣ ΓΙΩΡΓΟΣ ΜΠΕΚΑΣ\nΓια να μιλήσουμε για τον ...Αστυνόμο Μπέκα, οφείλουμε να "μεταφερθούμε" στην εποχή που πραγματεύεται ο Γιάννης Μαρής το αστυνομικό του μυθιστόρημα και στην περιρρέουσα ατμόσφαιρα της εποχής.\nΜιλάμε για το τέλος της δεκαετίας του 1950, λίγα χρόνια μετά τον Μεγάλο Πόλεμο και φυσικά την Κατοχή.\nΤην ΚΑΤΟΧΗ, που για το έργο του Γιάννη Μαρή και το πεδίο δράσης του Αστυνόμου του, είναι η "πάροχος" αστείρευτων εμπνεύσεων και πηγών γεγονότων.\nΣτη μεγάλη πλειοψηφία των έργων του οι "ρίζες του κακού" βρίσκονται στην περίοδο της Κατοχής και στη "μαύρη" και σκοτεινή δράση αμφιλεγόμενων προσώπων και δοσίλογων της εποχής.\nΤΟ ΠΡΟΤΥΠΟ του ΑΣΤΥΝΟΜΟΥ ΜΠΕΚΑ στον ΓΙΑΝΝΗ ΜΑΡΗ\nΟ ήρωας του μεγάλου συγγραφέα είχε το δικό του φυσικό και γνωστικό πρότυπο.\nΕμφάνιση "αντι-ήρωα", μικροκαμωμένος, με αρκετά κιλά, μεσήλικας,\nσυντηρητικός θα έλεγε κανείς στις απόψεις του για τη ζωή, θεαματικά ευλύγιστος για τον σωματότυπό του.\nΆνθρωπος που βασίζονταν απόλυτα στο Ένστικτο και στην έμπνευσή του.\nΆνθρωπος που εμπιστευόταν το "κουδουνάκι" της σκέψης του.\nΜεθοδικός, πράος, με απόλυτο έλεγχο στον συναισθηματικό του κόσμο.\nΜε λίγα λόγια ένας απόλυτα Αντι-εμπορικός άνθρωπος.\nΠολλά έργα του ΓΙΑΝΝΗ ΜΑΡΗ μεταφέρθηκαν στον ΕΛΛΗΝΙΚΟ ΚΙΝΗΜΑΤΟΓΡΑΦΟ και στην ΤΗΛΕΟΡΑΣΗ.\nΦυσικά σε πολλά από αυτά κυριαρχεί η Φιγούρα και η δράση του ΑΣΤΥΝΟΜΟΥ ΜΠΕΚΑ\nΘα ήθελα λοιπόν να δούμε ποιοί ήταν οι ΗΘΟΠΟΙΟΙ που ενσάρκωσαν το ρόλο του "λαγωνικού" του δαιμόνιου συγγραφέα στη Σκηνή.\nΈπτά (7) δυστυχώς μόνο είναι οι μεταφορές στον Κινηματογράφο και στην Τηλεόραση έργων του Γιάννη Μαρή, στα οποία κυριαρχεί η παρουσία του Αστυνόμου Μπέκα\nΤρία (3) από αυτά στον Κλασικό Ελληνικό Κινηματογράφο, μάλιστα στο Ελληνικό αστυνομικό film noir και τέσσερα (4) επίσης που έγιναν αντίστοιχα Τηλεοπτικές Σειρές στην Τηλεόραση με τεράστια επιτυχία.\nΘα δούμε λοιπόν τους ΗΘΟΠΟΙΟΥΣ που ενσάρκωσαν το συγκεκριμένο ρόλο\nΕίναι ο Πρώτος μας Ηθοποιός που παίζει στον Κινηματογράφο το ρόλο του Αστυνόμου Μπέκα.\nΤον συναντάμε να ....δρα στο "ΕΓΚΛΗΜΑ ΣΤΟ ΚΟΛΩΝΑΚΙ" στα 1959, το οποίο και αποτελεί την πρώτη μεταφορά στον Κινηματογράφο του θρυλικού μυθιστορήματος του Μαρή.\nΣε ΣΕΝΑΡΙΟ και ΣΚΗΝΟΘΕΣΙΑ του εξαίρετου\nΤΖΑΝΗ ΑΛΙΦΕΡΗ έχουμε ένα υπέροχο κινηματογραφικό έργο.\nΟ ΓΙΑΝΝΗΣ ΜΠΕΡΤΟΣ λοιπόν.\nΜε τα χαρακτηριστικά του ήρωα του Μαρή να εκπληρώνονται απόλυτα, ο εξαίρετος παλιός μας Ηθοποιός, στην μοναδική του ερμηνεία στο ρόλο αυτό και μάλιστα σε μια πολύ δύσκολη και υπέροχη τελικά ταινία, ήταν εξαίρετος ανοίγοντας το άλμπουμ των Ηθοποιών που ερμήνευσαν τον Αστυνόμο Μπέκα\nΟ Μεγάλος μας Ηθοποιός, είναι ο δεύτερος στην χρονική σειρά που υποδύεται τον Αστυνόμο Μπέκα στο επίσης συγκλονιστικό φιλμ "ΕΓΚΛΗΜΑ ΣΤΑ ΠΑΡΑΣΚΗΝΙΑ" το 1960\nΣε Σενάριο του ίδιου του Γιάννη Μαρή και Σκηνοθεσία του ΝΤΙΝΟΥ ΚΑΤΣΟΥΡΙΔΗ, ο ΤΙΤΟΣ ΒΑΝΔΗΣ είναι απόλυτος στο ρόλο του Ήρωα του συγγραφέα μας.\nΠιο επιβλητικός αυτή τη φορά από τον Γιάννη Μπέρτο, θα έλεγε κανείς πιο "σκληρός", πιο "απρόσιτος" και αυστηρός, γίνεται καθοριστικός στην ερμηνεία του δίνοντας στο ρόλο του διαχρονική αξία\nΟ Λιάκος Χριστογιαννόπουλος ήταν ο τρίτος κατά σειρά Ηθοποιός μας που ερμήνευσε τον\nΤο 1964 στην εξαίρετη ατμοσφαιρική ταινία "ΑΜΦΙΒΟΛΙΕΣ" σε Σενάριο-διασκευή του\nίδιου του Μαρή αλλά και του ΓΡΗΓΟΡΗ ΓΡΗΓΟΡΙΟΥ του έργου του συγγραφέα\n"ΤΟ ΚΟΚΚΙΝΟ ΒΑΖΟ"\nσε Σκηνοθεσία ΓΡΗΓΟΡΗ ΓΡΗΓΟΡΙΟΥ\nΗ Ταινία, η πλοκή της, η ατμόσφαιρά της ήταν υπέροχη με μια σειρά έξοχες ερμηνείες από τους:\nΝΙΚΟ ΚΟΥΡΚΟΥΛΟ, ΒΙΒΕΤΑ ΤΣΙΟΥΝΗ, ΒΥΡΩΝΑ ΠΑΛΛΗ, ΑΛΕΞΑΝΤΕΡ ΠΑΡΙΣ, ΚΑΙΤΗ ΠΑΠΑΝΙΚΑ, ΕΛΕΝΗ ΑΝΟΥΣΑΚΗ. ΜΑΚΗΣ ΡΕΥΜΑΤΑΣ\nΟ Ρόλος του Αστυνόμου Μπέκα στην ταινία αυτή δεν ήταν από τους βασικούς καθώς το ειδικό βάρος πρωταγωνιστή έπεφτε στον Γιάννη Σιγανό (Νίκος Κούρκουλος).\nΈτσι η ερμηνεία του καθ' όλα εξαίρετου ΛΙΑΚΟΥ ΧΡΙΣΤΟΓΙΑΝΝΟΠΟΥΛΟΥ είχε υποστηρικτικό και όχι ουσιαστικό χαρακτήρα.\nΠαρ' όλα αυτά ήταν αληθοφανής και πολύ μεστή η παρουσία του.\nΕδώ, αγαπητές Φίλες και Φίλοι, μιλάμε για τον απόλυτο "Αστυνόμο Μπέκα".....\nΟ Μεγάλος μας Ηθοποιός, μπορεί και δικαιούται να θεωρείται ο αντίστοιχος Έλληνας "Πουαρώ" στην Οθόνη, κάτι δηλαδή ταυτισμένο με τον DAVID SUCHET.\nΜπορεί ο Έλληνας Ηθοποιός να ήταν γεννημένος 23 χρόνια πριν τον Άγγλο Ηθοποιό, στις 8/7/1923 αλλά έδωσε και εκείνος το πιο γνήσιο και αυθεντικό "στίγμα" του Αστυνόμου Μπέκα.\nΤο ένα ήταν ότι δεν ερμήνευσε τον κλασικό ήρωα του Μαρή στον Κινηματογράφο καθώς δεν είχε προλάβει τότε τις αντίστοιχες δημιουργίες.\nΤο άλλο ζήτημα και αναμφισβήτητα θετικό ήταν ότι υποδύθηκε το ρόλο του σε ΤΡΕΙΣ (3) Μεγάλες και υπέροχες ΤΗΛΕΟΠΤΙΚΕΣ ΣΕΙΡΕΣ.\nΑυτό σήμαινε ότι ως Αστυνόμος Μπέκας, έμπαινε στα "σπίτια" και στις καρδιές μας, στις μνήμες μας κάθε βδομάδα για πολύ μεγάλο χρονικό διάστημα, γεγονός που τον καταξίωσε σε τέτοιο βαθμό στην συνείδησή μας ώστε να τον ταυτίσουμε με το ρόλο.\nΗ ΠΡΩΤΗ του εμφάνιση ήταν το 1987 στην μεγάλη παραγωγή της ΕΡΤ\n"Ο ΘΑΝΑΤΟΣ ΤΟΥ ΤΙΜΟΘΕΟΥ ΚΩΝΣΤΑ"\nΣε Σενάριο του εξαίρετου ΒΑΣΙΛΗ ΜΑΝΟΥΣΑΚΗ και ΤΖΙΜΜΥ ΚΟΡΙΝΗ ο Εξαίρετος Σκηνοθέτης μαςΕΡΡΙΚΟΣ ΑΝΔΡΕΟΥ έδωσε σε 22 επεισόδια τη διασκευή του συγκλονιστικού αυτού διηγήματος του Γιάννη Μαρή.\nΟ ΣΤΑΥΡΟΣ ΞΕΝΙΔΗΣ, στα 64 του χρόνια, έδωσε στον ήρωα του συγγραφέα το 100% της υφής του.....\nΌπως ακριβώς τον φαντάστηκε, τον "έπλασε", τον "δούλεψε".\nΜια Ερμηνεία ψυχής πραγματικά από τον μεγάλο μας Ηθοποιό, που λατρεύτηκε στο ρόλο αυτό μαζί με ολάκερη την παραγωγή φυσικά και άνοιξε το δρόμο για την μετέπειτα καθιέρωσή του στο ρόλο αυτό.\nΚοντά του στη σειρά οι: ΒΥΡΩΝ ΠΑΛΛΗΣ, ΤΡΥΦΩΝ ΚΑΡΑΤΖΑΣ, ΓΡΗΓΟΡΗΣ ΒΑΛΤΙΝΟΣ, ΜΙΜΗ ΝΤΕΝΙΣΗ, ΝΤΙΝΟΣ ΚΑΡΥΔΗΣ, ΒΙΒΕΤΑ ΤΣΙΟΥΝΗ, ΤΑΚΗΣ ΧΡΥΣΙΚΑΚΟΣ, ΣΤΑΥΡΟΣ ΖΟΡΜΠΑΣ, ΡΙΚΑ ΔΙΑΛΥΝΑ, ΓΙΑΝΝΗΣ ΕΥΑΓΓΕΛΙΔΗΣ και άλλοι ακόμα.\nΤο 1990 ο Μεγάλος μας Ηθοποιός, επαναλαμβάνει το ρόλο και υπέροχη ερμηνεία του στην Τηλεοπτική Σειρά:\n"ΤΟ ΜΥΣΤΙΚΟ ΤΟΥ ΑΡΗ ΜΠΟΝΣΑΛΕΝΤΗ"\nπου αποτέλεσε διασκευή στην τηλεόραση του έργου του Μαρή "ΖΗΤΗΜΑ ΕΜΠΙΣΤΟΣΥΝΗΣ"\nΤο Σενάριο ήταν του ΒΑΣΙΛΗ ΜΑΝΟΥΣΑΚΗ και η Σκηνοθεσία του ΒΑΓΓΕΛΗ ΣΕΡΝΤΑΡΗ\nΑΝΤΡΕΑΣ ΜΠΑΡΚΟΥΛΗΣ, ΓΙΟΥΛΥ ΓΑΒΑΛΑ, ΧΡΙΣΤΙΝΑ ΘΕΟΔΩΡΟΠΟΥΛΟΥ, ΝΤΙΝΟΣ ΚΑΡΥΔΗΣ, ΑΛΚΗΣ ΠΑΝΑΓΙΩΤΙΔΗΣ και πάρα πολλοί ακόμα ηθοποιοί.\nΟ ΣΤΑΥΡΟΣ ΞΕΝΙΔΗΣ για μια ακόμα φορά είναι "παρών" με το δικό του συγκλονιστικό τρόπο\nΚαι η Τρίτη του εμφάνιση ως Μπέκας είναι επίσης στην Τρίτη τηλεοπτική σειρά που μετέφερε στην Μικρή Οθόνη έργο του ΜΑΡΗ\n"ΜΙΑ ΓΥΝΑΙΚΑ ΑΠΟ ΤΟ ΠΑΡΕΛΘΟΝ"\nπου ανέβηκε το 1992 σε Σενάριο ΠΕΤΡΟΥ ΜΑΡΚΑΡΗ και Σκηνοθεσία: ΕΡΡΙΚΟΥ ΑΝΔΡΕΟΥ\nΝΟΡΑ ΒΑΛΣΑΜΗ, ΝΙΚΗΤΑΣ ΤΣΑΚΙΡΟΓΛΟΥ, ΑΝΤΖΕΛΑ ΓΚΕΡΕΚΟΥ, ΘΑΝΟΣ ΚΑΛΗΩΡΑΣ, ΓΙΩΡΓΟΣ ΚΟΤΑΝΙΔΗΣ και τόσοι άλλοι εξαίρετοι Ηθοποιοί.\nΟ ΣΤΑΥΡΟΣ ΞΕΝΙΔΗΣ, πλέον έμπειρος και ώριμος όσο ποτέ, δίνει μια τρίτη συγκλονιστική ερμηνεία στο ρόλο του ως Αστυνόμος Μπέκας, σχεδόν ταυτιζόμενος με το πρόσωπο που υποδύεται.\nΜακάρι να ανέβαιναν και άλλα αντίστοιχα έργα στην τηλεοπτική Οθόνη με τον μεγάλο μας ηθοποιό ή στον Κινηματογράφο αλλά δυστυχώς κάτι τέτοιο δεν ήμασταν τυχεροί να απολαύσουμε στη συνέχεια.\nΟ Κύκλος των Ελλήνων Ηθοποιών που ερμήνευσαν, μέχρι σήμερα, τον Αστυνόμο Μπέκα, κλείνει με μια σύγχρονη παραγωγή, τηλεοπτική και αυτή τη φορά, που ανέδειξε επίσης, ανέλπιστα κατά ορισμένους, έναν ακόμα "Αστυνόμο Μπέκα" με τρόπο εξαίρετο, ισορροπημένο, σοβαρό και απόλυτα μετρημένο\nΑπό το 2006 ώς το 2008, ανεβαίνουν σε τηλεοπτική σειρά με πολλούς σκηνοθέτες και Σενάριο της ΣΤΕΛΛΑΣ ΒΑΣΙΛΑΝΤΩΝΑΚΗ, πολλά από τα κλασικά αριστουργήματα του Γιάννη Μαρή.\nΑυτή τη φορά ο ΙΕΡΟΘΕΟΣ ΜΙΧΑΗΛΙΔΗΣ, ενσαρκώνει έναν Αστυνόμο Μπέκα των ....σημερινών καιρών.\nΣημαντική διασκευή και αλλαγή στην αυθεντικότητα του Αστυνόμου Μπέκα, της εποχής του, της ατμόσφαιρας της εποχής του και των όσων τότε επικρατούσαν, μπορεί να προβάλλει κανείς σοβαρές ενστάσεις στο είδος της μεταφοράς.\nΠαρά την σημαντική αυτή αλλαγή ο Αστυνόμος Μπέκας και εδώ εμφανίζει, κατ' αναλογία εποχής, τα ίδια χαρακτηριστικά, την ίδια εφυία, τις ίδιες μεθόδους, την ίδια ψυχολογία και αισθήματα με τον αυθεντικό ήρωα του Γιάννη Μαρή.\nΟ Ιεροκλής Μιχαηλίδης, δεν είναι τυχαίο πρόσωπο. Απόφοιτος της Δραματικής σχολής του Κρατικού ΘΕΑΤΡΟΥ ΒΟΡΕΙΑΣ ΕΛΛΑΔΑΣ έχει και τα χρόνια και την υποδομή να ερμηνεύσει έναν δύσκολο ρόλο και μάλιστα διαχρονικά.\nΑυτοί, φίλες και φίλοι, ήταν οι Ηθοποιοί μας, που ενσάρκωσαν το ρόλο του Αστυνόμου Μπέκα στις αστυνομικές ιστορίες του Γιάννη Μαρή.\nΚαθένας με τη δική του ιστορία και σφραγίδα, έχοντας τον ΣΤΑΥΡΟ ΞΕΝΙΔΗ να πρωταγωνιστεί απόλυτα στις επιλογές αυτές.\nΜακάρι η Ελληνική Κινηματογραφική παραγωγή να είχε τη δυνατότητα για πολλά ακόμα παραπάνω βήματα στην ανάδειξη του θρυλικού ήρωα στην ανάλογη ατμόσφαιρα.\nΕτικέτες Γιάννης Μαρής, Ελληνικό Film Noir, Ελληνικός Κινηματογράφος\nme (maria) 11 Οκτωβρίου 2015 - 1:29 μ.μ.\nΚαι παρόλο που την Αγκάθα Κρίστι την έχω "ξετινάξει" δεν έχω διαβάσει καθόλου Μαρή!\nΚαι μάλλον δεν έχω δει και καμιά ταινία, ή δε τη θυμάμαι!\nΞέρω ντροπή μου!\nΤο βραβείο σου το παρέλαβα κι απάντησα και στις ερωτήσεις: http://mytripssonblog.blogspot.gr/2015/10/blog-post_6.html\nGiannis Pit 11 Οκτωβρίου 2015 - 4:03 μ.μ.\nΚαλησπέρα σου Μαρία μου. Λάτρης της Αγκάθα ε ; τέλεια......! εγώ ομολογώ δεν έχω διαβάσει πάρα πολλά της αλλά πολλά έχω δει στην κλασική σειρά του BBC στην τηλεόραση.\nΟ Μαρής είναι ο .....δικός μας συγγραφέας, στη δική του αντίστοιχη εποχή. Κάντο στην πρώτη ευκαιρία που μπορείς.\nΕμείς ευχαριστούμε για τη δουλειά σου και την παρουσία σου στο διαδίκτυο.\nΝα είσαι πάντα καλά και σε ευχαριστώ.\nΕΚΦΡΑΣΟΥ 12 Οκτωβρίου 2015 - 9:54 π.μ.\nΤη σειρα την εβλεπα.\nΩραια επεισοδια ολα\nGiannis Pit 12 Οκτωβρίου 2015 - 9:28 μ.μ.\nΚαλησπέρα Κική μου. Πράγματι κορίτσι μου θα συμφωνήσω μαζί σου. Σειρές που πραγματικά τιμούσαν την τηλεόραση τότε.\nΚαλό βράδυ Κική μου.\nRoula The Cat 12 Οκτωβρίου 2015 - 8:35 μ.μ.\nΖημιές μάς κάνεις με τις αναφορές στον Μαρή! Αυτή τη φορά θα είμαι σύντομη (ελπίζω!)\nΗ (υπέροχη) ερμηνεία του Τίτου Βανδή είναι (κατά την άποψή μου, πάντα) πιο "noir". Προσεγγίζει τα "ντετεκτιβικά" πρότυπα του ξένου κινηματογράφου της εποχής.\nΈχω ταυτίσει τον Μπέκα με τον αξεπέραστο Ξενίδη. Ήταν "τόσο Μπέκας", ώστε θα μπορούσε κανείς να πει ότι ο Μαρής είχε τον σπουδαίο μας ηθοποιό στο μυαλό του, όταν δημιουργούσε τον ήρωά του!\nΘεωρώ όμως και τον Ιεροκλή Μιχαηλίδη θαυμάσιο στο ρόλο του. Η φυσιογνωμία του αλλά και η πραότητά του (που, χάρη στην ερμηνευτική του δεινότητα, αγγίζει τα όρια της χμ... αφέλειας! Ακριβώς όπως ο Αστυνόμος τον οποίο υποδύεται) τον καθιστούν ιδανικό στην ενσάρκωση του ρόλου. (Τον έχω φανταστεί, μάλιστα, και σε παλαιότερες βερσιόν και νομίζω ότι θα ήταν εξίσου καλός. Είναι κι αυτή η... vintage / παντός καιρού μορφή, βλέπεις).\nΑ, πόσο τα απολαμβάνω αυτά τα αφιερώματά σου, να 'ξερες!\nΚαλό βράδυ να έχεις, φίλε μου!\nGiannis Pit 12 Οκτωβρίου 2015 - 9:33 μ.μ.\nΡούλα μου καλησπέρα σου. Είναι πολύ σωστή η παρατήρησή σου σχετικά με το ξένο noir πρόσωπο του Τίτου Βανδή. Μάλιστα, χρησιμοποιώντας το σχόλιο μας φίλης, θα έλεγα ότι ο Βανδής είναι άνετα ο SAM SPADE του δικού μας Κινηματογράφου, σε ρόλο δηλαδή BOGART.\nΓια τους δύο "τηλεοπτικούς" μας στο ρόλο Μπέκα, και οι δύο είναι ακριβώς αυτό που αναφέρεις.\nΠιστεύω επίσης ότι και ο Μιχαηλίδης σε μια vintage παλιά εκδοχή θα ήταν μοναδικός.\nΕυχαριστώ Ρούλα μου για τα καλά σου λόγια και χαίρομαι που μπορώ να σου δίνω κάποιες όμορφες και γόνιμες στιγμές.


Πέρεθ για Ζιντάν: «O μύθος συνεχίζεται» | News\nSports Football Πέρεθ για Ζιντάν: «O μύθος συνεχίζεται»\n13.10.2017 11:25 Ποδόσφαιρο sigmalive/sports\nΗταν 4 Ιανουαρίου του 2016, όταν ο Φλορεντίνο Πέρεθ ανακοίνωσε τον Ζινεντίν Ζιντάν ως αντικαταστάτη του Ράφα Μπενίτεθ στον πάγκο της Ρεάλ Μαδρίτης. Πέντε ημέρες αργότερα, έκανε το επίσημο ντεμπούτο του και η Ρεάλ κέρδισε με σκορ 5-0 την Ντεπορτίβο λα Κορούνια.\nΑύριο, που η Ρεάλ Μαδρίτης θα επισκεφτεί τη Χετάφε, ο Ζιντάν συμπληρώνει εκατό αγώνες στον πάγκο της πρωταθλήτριας Ευρώπης. Με αφορμή αυτή την «επέτειο», ο πρόεδρος των Μαδριλένων έγραψε μία ανοικτή επιστολή στην ισπανική εφημερίδα Marca, για τον Γάλλο προπονητή:\n«Η ιστορία και ο μύθος της Ρεάλ Μαδρίτης έχουν δημιουργήσει ένα μοναδικό ιστορικό, μία σχέση που πάντα προώθησε την μετάδοση των αξιών του συλλόγου, που υπηρέτησαν στα 115 χρόνια της ζωής μας μεγάλες προσωπικότητες. Ο Ζινεντίν Ζιντάν, αύριο γιορτάζει τα πρώτα 100 παιχνίδια ως προπονητής της ομάδας μας, είναι μέρος αυτού του εκπληκτικού συνόλου ιδιαίτερων προσώπων, και έχει επιλεγεί να είναι ένα από τα σύμβολα μας.\nΕχω το προνόμιο να έχω φέρει τον Ζινεντίν Ζιντάν στην ομάδα της ζωής του, στη Ρεάλ Μαδρίτης, το 2001. Από τότε που εξελέγην πρόεδρος, είχα την πεποίθηση ότι ο Ζιντάν έπρεπε να είναι μαζί μας. Και πολλά χρόνια μετά, ακόμα κι όταν είχε σταματήσει να είναι ενεργός παίκτης, οι άνθρωποι με σταματούσαν στον δρόμο και με ευχαριστούσαν που είχα πάρει τον Ζιντάν και είχαν τη δυνατότητα να απολαύσουν τη μαγεία και το ταλέντο του.\nΩς προπονητής της Ρεάλ Μαδρίτης έχει ήδη κερδίσει τα πάντα, όπως έκανε και ως παίκτης. Δεν έχουν περάσει ακόμη δύο χρόνια από το ντεμπούτο του στις 9 Ιανουαρίου του 2016, και έχει ήδη κερδίσει δύο ευρωπαϊκά Κύπελλα, Παγκόσμιο Κύπελλο Συλλόγων, δύο ευρωπαϊκά Super Cup, ένα πρωτάθλημα και Super Cup Ισπανίας.\nΑλλά, όπως ο ίδιος ο Ζιντάν ξέρει, αυτός ο σύλλογος θέλει πάντα περισσότερα. Γνωρίζει την Ιστορία και τη μοίρα της Ρεάλ Μαδρίτης και ζει τη θέση του με μέγιστη ευθύνη, αλλά και με ενθουσιασμό. Ο Ζιντάν έχει τη δύσκολη αποστολή να προσπαθήσει να κάνει ευτυχισμένους εκατοντάδες εκατομμυρίων οπαδών σε όλο τον κόσμο, οι οποίοι γνωρίζουν ότι η ομάδα μας είναι στα καλύτερα χέρια».


Korres Project 4, από άλλο πλανήτη!\nΚύρια σελίδα/MUST_READ/Korres Project 4, από άλλο πλανήτη [upd+vid]\nKorres Project 4, από άλλο πλανήτη [upd+vid]\nNίκος Ι. Mαρινόπουλος24 Ιουλίου 2013\nΥπάρχουν στιγμές που χρειάζεται να επαναπροσδιορίσεις τον ορισμό του αυτοκινήτου ως αυτοκίνητο. Αρκεί να έχεις κάνει μία βόλτα με την υπερκατασκευή του Δημήτρη Κορρέ…\nΜετά από τόσα χρόνια υπάρχουν στιγμές που χρειάζεται να επαναπροσδιορίσεις τον ορισμό του αυτοκινήτου. Και αυτό διότι υπάρχουν αυτοκίνητα για καθαρά μεταφορικούς λόγους, κάποια άλλα φτιάχτηκαν απλά για να αρέσουν, μερικά για να χωρούν πολλά πράγματα, πολύ λιγότερα για να ανεβάζουν την αδρεναλίνη. Ετούτο δω δεν μου πάει με τίποτα να το αποκαλέσω αυτοκίνητο ρίχνοντας το στο καναβάτσο με οτιδήποτε άλλο. Γιατί πολύ απλά πρόκειται για μία ΥΠΕΡΚΑΤΑΣΚΕΥΗ.\nΑπό ελληνικά χέρια…\nΣτα σίγουρα ακούγεται υπερβολικό να αποκαλείς ένα πρακτικά ανύπαρκτο στον χάρτη «αυτοκίνητο» με ολίγον «πρόχειρη» εμφάνιση (σ.σ. το κουστούμι είναι σχεδόν έτοιμο και στο μεγαλύτερο μέρος του αποτελείται από πολυμερή και ανθρακόνημα). Μην νομίζετε, πάντως, πως είμαστε μανιακοί με την προώθηση ελληνικών προϊόντων κ.λπ. εθνικών ευαισθησιών (διαβάστε το σχετικό άρθρο για την ιστορία του ελληνικού αυτοκινήτου). Αν δεν σε πάει βόλτα ο Δημήτρης Κορρές δεν μπορείς να καταλάβεις περί τίνος πρόκειται.\nΟι πιο ψαγμένοι θα γνωρίζουν πως η τρέλα του Κορρέ ξεκινά από το 2002 και από τότε αυτός και 30 ακόμη ευρηματικοί που αποτελούν την όλη ομάδα έχουν κατασκευάσει τρεις πειραματικές κατασκευές. Το Korres Project 4 είναι το τελικό προϊόν. «Μένουν μόνο μερικές βελτιώσεις. Κατά τα υπόλοιπα όλα τα εξαρτήματα, μέχρι και η παραμικρή βίδα, έχουν κωδικό και μπορούν να παραχθούν όποτε το θελήσει ο πελάτης. Αυτή τη στιγμή συζητάμε με ενδιαφερόμενους από Γερμανία, ΗΠΑ και διάφορα μέρη. Μόνο όσοι έχουν έρθει να μας δουν και να κάνουν μια βόλτα αντιλαμβάνονται περί τίνος πρόκειται» λέει ο Κορρές.\nΤι είναι αυτό όμως που ξεχωρίζει την υπερκατασκευή του Κορρέ από κάθε άλλο αυτοκίνητο ή από κάθε άλλη απόπειρα κατασκευής ελληνικού αυτοκινήτου; Η ικανότητα κίνησης ανεξαρτήτου οδοστρώματος, στην κυριολεξία! Το μεγάλο μυστικό κρύβεται στην ανάρτηση η οποία επιτρέπει στο σασί να αυξομειώνει την απόστασή του από το έδαφος έως 500 mm με το πάτημα ενός διακόπτη. Εδώ υπάρχει ένα πολύπλοκο μοχλικό σύστημα στο οποίο κάθε φόρτιση του ενός τροχού επηρεάζει τα κινηματικά χαρακτηριστικά των υπόλοιπων τριών.\nΦανταστείτε τους τέσσερις τροχούς σαν συγκοινωνούντα δοχεία (τους τροχούς) όπου οποιαδήποτε μεταβολή στο κάθε δοχείο (τροχό) αντισταθμίζεται από το άλλο (τροχό). Πρόκειται για ένα επαναστατικό, εντελώς μηχανικό δίχως κανένα υδραυλικό μηχανισμό, σύστημα ενεργής ανάρτησης όπου με ένα ελαστικό τρόπο διασυνδέονται όλοι οι τροχοί μεταξύ τους επηρεάζοντας ανάλογα τις γωνίες τους. Κάτι που δεν συναντάς σε κανένα άλλο όχημα, τουλάχιστον όχι με τον τρόπο που εφαρμόζεται στο Korres Project 4, ενώ οτιδήποτε μηχανικό είναι αναμφίβολα πιο αξιόπιστο και άμεσο σε ανταπόκριση από οτιδήποτε υδραυλικό.\nΠροσπαθώντας ακόμη και τώρα να κατανοήσω την σύλληψη όλης της ασύλληπτα επινοητικής μοχλικής συναρμογής ο Κορρές σημειώνει: «Πέρα από την ηλεκτρονική ανάφλεξη τα πάντα λειτουργούν με μηχανικό τρόπο. Υπάρχουν πολλοί που λατρεύουν αυτόν τον τρόπο. Έχουμε αφιερώσει αμέτρητες ώρες στο στήσιμο».\nΣτο πίσω μέρος του Korres Project 4 εδράζεται ένας από τους πιο γνωστός small block κινητήρες, ο LS7 της GM που κατασκευάζεται στον Καναδά. «Το απόβαρο φτάνει τα 1.600 κιλά. Επιλέξαμε αυτό το μοτέρ γιατί είναι ένα από τα πιο αξιόπιστα, της παλιάς σχολής με ωστήρια στις βαλβίδες. Ζυγίζει 220 κιλά και δίνει 45 χλγμ. ροπής από το ρελαντί. Επίσης, δεν μπορείς να βάλεις χέρι πουθενά, ούτε να αλλάξεις μοτέρ, τίποτα, μόνο να αλλάξεις λίγο τα κάμπερ. Αν πειράξεις οτιδήποτε άλλο χαλάει όλη η γεωμετρία του σασί. Όλα είναι μελετημένα βίδα προς βίδα».\nΗ μετάδοση είναι μία βαριά κατασκευή σχεδιασμένη και κατασκευασμένη εξ ολοκλήρου από εμάς. Βρίσκεται στο μπροστινό μέρος και βολεύει για μία καλή κατανομή βάρους κοντά στο 48/52 εμπρός/πίσω. Έχει έξι σχέσεις και η ροπή έρχεται από το μοτέρ για να περάσει στο κεντρικό διαφορικό. Από εκεί η ροπή μοιράζεται μέσα από έναν κοίλο άξονα στους πίσω τροχούς ενώ ένα πινιόν στην άκρη του κιβωτίου περνά την ροπή και στους εμπρός τροχούς. Ναι, σωστά διαβάσατε, είναι και τετρακίνητο!\nΠέραν τούτου υπάρχει επιλογή για τρία «τελικά» α) για νορμάλ κίνηση (π.χ. για ταξίδι και μικρή κατανάλωση) αφού μπορείς να κινηθείς με ταχύτητα 130 χλμ/ώρα και 1.600 σ.α.λ., β) μία «θορυβώδης» για επιδόσεις και γ) μία πολύ αργή για σκαρφάλωμα. Από ένα επιπλέον λεβιεδάκι επιλέγεται α) η μόνιμη τετρακίνηση, β) στην μεσαία θέση είναι για μπλοκέ και, γ) στην εμπρός θέση για κίνηση μόνο στους πίσω τροχούς. Νομίζετε πως τελειώσαμε; Υπάρχουν ακόμη δύο διακόπτες, ο ένας δουλεύει με αέρα και μπλοκάρει το εμπρός διαφορικό και ο άλλος «μπλοκάρει» με βίδες για να «μπλοκάρει» το πίσω διαφορικό.\nΧαθήκατε στην μετάφραση του Korres Project 4; Δικαιολογημένα, αφού όπως είπα εδώ δεν έχουμε να κάνουμε με ένα «αυτοκίνητο» αλλά με μια on-off υπερκατασκευή. Στην σύντομη βόλτα που είχα με τον -άνθρωπο πάνω απ’ όλα- Δημήτρη χρειάστηκε να αναθεωρήσω όσα γνωρίζω για τις αναρτήσεις. Το τετράτροχο δημιούργημα του κυριολεκτικά καταπίνει τα πάντα θαρρείς με τους τροχούς να αγνοούν χαντάκια και λακκούβες. Μοιάζει σαν μία ζωντανή συναρμογή όπου κάθε ανωμαλία την αποσβένει η μοχλική ανάρτηση απομονώνοντας τους κραδασμούς από το σασί. Μάλιστα, πριν περάσουμε από το πρώτο νεροφάγωμα σκέφτηκα «τι κάνει, είναι τρελός, θα σπάσει η ανάρτηση, τα πειραγμένα αμερικάνικα Bilstein θα τα τινάξουν».\nΌχι μόνο δεν έγινε κάτι τέτοιο αλλά δεν κατάλαβα καν πότε μπήκαμε και βγήκαμε. Τώρα, σε συνθήκες trial, εκεί είναι όλα τα λεφτά. Νομίζεις πως το «αυτοκίνητο» περπατάει με τόση απόσταση από το έδαφος και τέτοια ελευθερία κίνησης της ανάρτησης σε κάθε τροχό (μόνο με βίντεο μπορείς να καταλάβεις τι γίνεται). Πως πάει στην άσφαλτο; Μερικές στροφές ήταν αρκετές για να δείξει πόσο καλοζυγισμένο και με τι όμορφο τρόπο γλιστρά. «Ακόμη και εγώ, πάνω που νομίζω πως έχω ανακαλύψει τα όρια του, έρχεται κάποια στιγμή που τα ξεπερνάω» λέει ο Δημήτρης.\nΜία μικρή ανάπαυλα…\nΓια το Korres Project 4 θα επανέρθουμε σύντομα. Μέχρι τότε θα καταλάβατε πως μία υπερκατασκευή έχει και το ανάλογο κόστος (υπολογίστε περίπου 200.000-250.000€). Η ομάδα του Korres Project 4 είναι αισιόδοξη και προσεχώς αναμένεται να κλείσει τις πρώτες 4-5 παραγγελίες για να προχωρήσει στην κατασκευή του καθενός (απαιτούνται περίπου 2 μήνες για την κατασκευή κάθε κομματιού) ενώ και το αμάξωμα είναι έτοιμο για να φορεθεί. Το Korres Project 4 απευθύνεται σε μία πολύ συγκεκριμένη και μικρή ομάδα ανθρώπων, τρελαμένους με την ταχύτητα, την συλλογή μοναδικών αυτοκινήτων. Φυσικά, με το ανάλογο πορτοφόλι… όπως, άλλωστε, αρμόζει σε μια υπερκατασκευή.\nΚείμενο: Νίκος Μαρινόπουλος\nΔημοσιευμένο στο περιοδικό Car&Driver (τεύχος Ιουλίου)\nΗ full-time ομάδα του Korres P4 (στην φωτογραφία βλέπετε από αριστέρα τους Ορφανό, Φραγκόπουλο, Βορδονοράκης, Κορρέ και Γκόσεβιτς), αποτελείται όχι μόνο από την ψυχή του Project αλλά και από μία πλειάδα ανθρώπων με γνώση αλλά και αγάπη για το αντικείμενο.\nΔημήτρης Κορρές, Αρχιτέκτων Μηχ/κος: Μanaging Director, Concept, Μελέτη, Σχέδια\nΒασίλης Σπανδάγος, Αρχιτέκτων Μηχ/κος: Μελέτη, Σχέδια CAD\nΦράγκος Φραγκόπουλος, Μηχανικός: Αρχιμηχανικός, Συναρμολόγηση, Έρευνα Αγοράς Εξαρτημάτων/Αξιολόγηση καταλληλότητας\nΣτόγιαν Γκόσεβιτς, Πολ. Μηχ/κος – Οδηγός Αγώνων: Project Management, Circuit testing\nΔωροθέα Μητροπούλου, Σχεδιάστρια CAD: Σχέδια\nΒασίλης Ορφανός, Αναβάτης Αγώνων Enduro και Νικητής του Dakar: Σύμβουλος σε θέματα off-road cross country και off-road testing, οργάνωση εργαστηρίου κ.λπ.\nΜάνος Βορδοναράκης, Ηχολήπτης – Ειδικές κατασκευές- Οδηγός Αγώνων Trial: Συναρμολόγηση, trial testing, συμβουλές κ.λπ.\nΜιχάλης Ζώτος, Prodrive Race Engineer: Σύμβουλος\nΔιονύσης Χοϊδάς, Μηχανολόγος: Σύμβουλος\nΝιck Clipson, Race Engineer: Σύμβουλος\nRobert Mertes, TUV-SUEV Engineer: Σύμβουλος Έγκρισης Τύπου\nειδικό θέμα ελληνικό αυτοκίνητο ιστορία ελληνικού αυτοκινήτου\nΟ/Η Nikos karp λέει:\n4 Σεπτεμβρίου 2013 στις 00:29\nΥπαρχει καποιο e-mail του κυριου Κορρε για να επικοινωνησουμε?\nΟ/Η Μιχάλης Παπαδάκης λέει:\n24 Ιουλίου 2013 στις 16:48\nΤην πρώτη φορά που το είδα αυτό το project ήταν στο περιοδικό του Διονύση Χοϊδα και είχα εντυπωσιαστεί αφάνταστα με την ριζοσπαστική νεα προσέγγιση του σχεδιασμού της ανάρτησης.\nΔυστυχώς παραμένει project.. και δυστυχώς απομακρύνεται ολοένα και περισσότερο από την Ελληνική πραγματικότητα με το V8 5L μοτέρ..\nΕύχομαι να βρει το δρόμο του στην παραγωγή το συντομότερο καθώς θα κάνει ένα μεγάλο άλμα στην εξέλιξη των αναρτήσεων των αυτοκινήτων και θα αποζημιωθεί και ο εμπνευστής του για την λαμπρή ιδέα του.\nΒέβαια θα προτιμούσα να το δω σε αυτοκίνητα ευρείας παραγωγής και χαμηλού κόστους και γιατί όχι κατασκευασμένα στη χώρα μας που έχει τόσο μεγάλη ανάγκη σήμερα από απασχόληση..\nΠροφανώς ο κύριος Κόρρες στοχεύει πολύ ψιλά, σε ανθρώπους με λογαριασμούς με επταψήφιους αριθμούς, που έχουν όμως πολλές απαιτήσεις που δεν περιορίζονται στην τεχνολογική υπεροχή που σίγουρα εντυπωσιάζει όλους εμάς.. Καλή τύχη λοιπών και ελπίζω το επόμενο σας project να έχει μεγαλύτερο target group..\n24 Ιουλίου 2013 στις 00:12\nΜπραβο για το αρθρο, εξαιρετικό, περισσότερα για την αναρτηση;


Ομιλία του Περιφερειάρχη Αττικής στο 1ο Τακτικό Συνέδριο της ΕΝ.Π.Ε. | Περιφερειακά :: westnews.gr\nΟμιλία του Περιφερειάρχη Αττικής στο 1ο Τακτικό Συνέδριο της ΕΝ.Π.Ε.\nΚατηγορία : Περιφερειακά / Ημερομηνία Δημοσίευσης : 2013-02-14 15:45:00\nΤην έναρξη των εργασιών του 1ου Τακτικού Συνεδρίου της Ένωσης Περιφερειών Ελλάδας (ΕΝ.Π.Ε.) κήρυξε σήμερα ο Περιφερειάρχης Αττικής και Πρόεδρος της ΕΝ.Π.Ε., Γιάννης Σγουρός.\nΣτην ομιλία του ο Περιφερειάρχης Αττικής & Πρόεδρος της ΕΝ.Π.Ε., Γιάννης Σγουρός, ανέλυσε λεπτομερώς τα προβλήματα που αντιμετωπίζουν οι 13 Περιφέρειες της χώρας αλλά και τον καταλυτικό ρόλο που μπορούν να διαδραματίσουν στο σύγχρονο οικονομικό και κοινωνικό περιβάλλον.\nΑκολουθεί αναλυτικά η ομιλία:\n«Αιδεσιμότατε, κ. Υπουργέ Εσωτερικών, αξιότιμοι Εκπρόσωποι των Κομμάτων, αξιότιμε Πρόεδρε της Κεντρικής Ένωσης Δήμων, κ. Δήμαρχε της Αθήνας, αγαπητοί Περιφερειάρχες, Αντιπεριφερειάρχες και Περιφερειακοί Σύμβουλοι, αγαπητοί συνάδελφοι του Α’ και του Β’ βαθμού, αγαπητέ Πρόεδρε των Δήμων της Κύπριου αδελφοί Κύπριοι, κυρίες και κύριοι επίσημοι προσκεκλημένοι, κυρίες και κύριοι συνάδελφοι, το 1ο Τακτικό Συνέδριο του Β’ βαθμού Αυτοδιοίκησης συμπίπτει με την ολοκλήρωση δύο ετών από την έναρξη εφαρμογής του "Καλλικράτη", συμπίπτει επίσης και με την κορύφωση της πιο σκληρής δημοσιονομικής και κοινωνικής κρίσης που βίωσε ο τόπος τα τελευταία 50 χρόνια.\nΤο 2012 ήταν ίσως η χειρότερη χρονιά για την Τοπική Αυτοδιοίκηση, βαθιές οικονομικές περικοπές στους πόρους της, νομοθετικές παρεμβάσεις που αλλοιώνουν τη συνταγματικά κατοχυρωμένη αυτονομία του θεσμού και τέλος εξωθεσμικές αλλά στοχευμένες και επικίνδυνες εκστρατείες απαξίωσης και κατασυκοφάντησης του θεσμού που υπηρετούμε, αποτελούν κομμάτια του ίδιου του πάζλ.\nΕνός πάζλ, που έχει στόχο να επιμερίσει ευθύνες, να εξωραΐσει καταστάσεις και εν τέλει να μας βάλει όλους στο ίδιο κάδρο της συνυπευθυνότητας, τόσο αυτούς που ευθύνονται για την κρίση, όσο και αυτούς που δεν ευθύνονται.\nΤο ξεκαθαρίζω από την πρώτη στιγμή: δεν είμαστε διατεθειμένοι να το επιτρέψουμε αυτό. Η ελληνική Τοπική Αυτοδιοίκηση δεν ευθύνεται για την οικονομική κρίση, δεν την προκάλεσε και δεν θα επιτρέψει σε κανέναν να της επιμερίσει μεγαλύτερο βάρος στη διαχείρισή της από εκείνο που της αναλογεί.\nΠροφανώς και αναγνωρίζουμε τις θυσίες των πολιτών, ασφαλώς και αντιλαμβανόμαστε ότι η δημοσιονομική κατάσταση είναι δύσκολη για τη χώρα. Αλλά σε καμία περίπτωση δεν θα δεχτούμε να γίνουμε τα εύκολα θύματα ενός ακήρυχτου πολέμου, που θέλει να μας εμφανίσει ως πολιτικά συνυπεύθυνους, ως οικονομικά συνυπαίτιους και ως ηθικά ταυτισμένους με πρακτικές που το πολιτικό σύστημα εφάρμοσε για δεκαετίες.\nΗ Αυτοδιοίκηση έχει τη μικρότερη συμμετοχή στο Δημόσιο χρέος και τη μεγαλύτερη συνεισφορά στον περιορισμό του ελλείμματος. Και αυτό αποδεικνύεται με αριθμούς. Ας μας δείξουν και τα Υπουργεία ανάλογα αποτελέσματα και μετά να μιλήσουμε για περικοπές σημείο προς σημείο.\nΤο μόνο που ζητάμε είναι ισότιμη συμμετοχή στην εθνική προσπάθεια, όχι στις ζημιές μαζί και στα κέρδη χώρια. Δεν είναι δυνατό να εμφανίζεται η Αυτοδιοίκηση ως ο σπάταλος συγγενής ενός κράτους, που δεν μπορεί να συμμαζέψει ούτε τις στοιχειώδεις λειτουργίες του.\nΤο ζήτημα είναι πλέον πολύ σοβαρό και αποτελεί ένα ακόμη βήμα προς τη μεθοδευμένη κατάργηση της αυτοτέλειας των ΟΤΑ και τη θεσμική συρρίκνωσή τους. Θίγει το βασικό πυρήνα της λειτουργίας του κράτους και καταλύει βασικές διατάξεις του Συντάγματος της χώρας.\nΑυτές οι βασικές αρχές που με πανηγυρικό τρόπο καθιερώνονται στο Σύνταγμά μας, φαίνεται πως στις μέρες μας τίθενται εν αμφιβόλω. Δυστυχώς το κράτος για μια ακόμη φορά λειτουργεί ανορθολογικά και με διάθεση τιμωρίας απέναντι στην Αυτοδιοίκηση, μειώνοντας την κρατική χρηματοδότησή μας κατά 60% για τα λειτουργικά μας και κατά 90% για τις επενδύσεις.\nΑυτή την πρωτοφανή μείωση που επέβαλλε στην Αυτοδιοίκηση, δεν είχε το θάρρος και την τόλμη να την επιβάλλει και στους φορείς της κεντρικής Κυβέρνησης. Με διάφορα τρικ, βαφτίζουν ως έσοδα της Αυτοδιοίκησης τις μεταβιβαστικές πληρωμές του κράτους, όπως είναι το διατροφικό επίδομα, η δακοκτονία, οι μεταφορές μαθητών το οδικό Δίκτυο.\nΤο κράτος όμως δεν μπορεί να λειτουργεί με τη λογική του αυτοσχεδιασμού. Εκτός αν όλα αυτά είναι απλώς το πρόσχημα. Αν ο στιγματισμός της Τοπικής Αυτοδιοίκησης και η αφαίρεση πόρων έχουν ως μοναδικό σκοπό τη σταδιακή κατάργηση του ρόλου της.\nΑν πίσω από τη στοχοποίησή της οχυρώνεται ένα πολιτικό σύστημα που καταρρέει, αν αυτός είναι ο απώτερος σκοπός να γνωρίζουν ότι θα είμαστε απέναντι, με κάθε τρόπο και μέσο που έχουμε και κυρίως με τα αποτελέσματα της δουλειάς μας. Θα δείξουμε ότι η Αυτοδιοίκηση είναι το τελευταίο και πιο ανθεκτικό ανάχωμα στην κρίση που βιώνει η χώρα μας και ότι θα πρέπει να το διαφυλάξουμε ως κόρη οφθαλμού.\nΚύριε Υπουργέ Εσωτερικών, σας ζητάμε ένα πολύ απλό αλλά ταυτόχρονα πολύ σημαντικό πράγμα: να μην είστε ο εκπρόσωπος του κεντρικού κράτους για την Αυτοδιοίκηση, αλλά να είστε ο εκπρόσωπος της Αυτοδιοίκησης στο κεντρικό κράτος. Να υπερασπίζετε τα δίκαια αιτήματά μας και να μας λύνετε προβλήματα.\nΑναρωτιέμαι: πως είναι δυνατό ακόμη και σήμερα, δυο χρόνια μετά, ένα σημαντικό μέρος των διατάξεων του "Καλλικράτη", να παραμένει ανενεργό επειδή δεν έχουν εκδοθεί τα προβλεπόμενα Προεδρικά Διατάγματα και οι σχετικές Υπουργικές Αποφάσεις.\nΟι αιρετές Περιφέρειες έχουν πλέον σημαντικές αρμοδιότητες στον τομέας της ανάπτυξης. Για πρώτη φορά στην Ελλάδα η Αυτοδιοίκηση διαχειρίζεται ένα κομμάτι του ΕΣΠΑ και αυτό είναι σημαντικό, αφού τα αποτελέσματα που αποδεικνύει τους τελευταίους 18 μήνες που ασκεί αυτό το ρόλο, δείχνουν σημαντική βελτίωση στην απορροφητικότητα.\nΤο κεντρικό κράτος λοιπόν θα πρέπει αυτή την προσπάθεια να την επιβραβεύσει και να την ενθαρρύνει και όχι να την υπονομεύει. Πρέπει όλοι να αλλάξουμε νοοτροπία και να προσαρμοστούμε στα νέα δεδομένα. Εμείς είμαστε αποφασισμένοι να ακολουθήσουμε το δρόμο της σκληρής προσπάθειας, των μεταρρυθμίσεων και των διαρθρωτικών αλλαγών με όποιο κόστος.\nΣτην κρίσιμη οικονομική συγκυρία της ύφεσης που διανύει η χώρα, το ζήτημα της προσέλκυσης επενδύσεων και της ενίσχυσης της οικονομικής ανάπτυξης αποτελεί κεντρική πολιτική προτεραιότητα, στην οποία καλούμεθα να διαδραματίσουμε κι εμείς σημαντικό ρόλο.\nΓια να γίνουν αυτά η Ένωση Περιφερειών ζητάει ενισχυμένο, ουσιαστικό ρόλο στο χωροταξικό και πολεοδομικό σχεδιασμό και τον αναπτυξιακό προγραμματισμό με τη συμμετοχή των Περιφερειών σε κοινά όργανα του Υ.Π.Ε.Κ.Α., των Περιφερειών και των Δήμων.\nΗ ΕΝ.Π.Ε. ζητά διεύρυνση του ρόλου των Περιφερειών στο σχεδιασμό και την εφαρμογή των συγχρηματοδοτούμενων επιχειρησιακών προγραμμάτων της περιόδου 2014-2020 μετά τα γνωστά αποτελέσματα που είχε στις Βρυξέλλες ο Πρωθυπουργός της χώρας.\nΗ ΕΝ.Π.Ε. ζητάει οι Περιφέρειες να αναλάβουν εντός τριετίας όλες τις αρμοδιότητες προώθησης, έγκρισης και υποστήριξης των ιδιωτικών επενδύσεων περιφερειακής σημασίας. Πριν από την έγκριση των ιδιωτικών επενδύσεων εθνικής σημασίας, να γνωμοδοτεί η αντίστοιχη Περιφέρεια.\nΗ Ελλάδα έχει ισχυρά συγκριτικά πλεονεκτήματα στην πρωτογενή παραγωγή με κάποια από τα καλύτερα ποιοτικά προϊόντα στον κόσμο, αλλά και τις ανανεώσιμες πηγές ενέργειας, στην αξιοποίηση του ορυκτού πλούτου, στις νέες μορφές τουρισμού.\nΘέσαμε στόχους. Οργανωνόμαστε. Δουλεύουμε. Αλλάζουμε. Και όλα αυτά, χωρίς υποστήριξη και με δυσβάστακτες οικονομικές περικοπές στους Κεντρικούς Αυτοτελείς Πόρους. Θα πρέπει ως χώρα να δομήσουμε ένα ολοκληρωμένο σχέδιο, το οποίο θα ξεκινά από τη Δημόσια Διοίκηση και θα το επανεξετάζει δαπάνη προς δαπάνη, φόρο προς φόρο στο σύνολο των δραστηριοτήτων του κράτους, επιλέγοντας με ολοκληρωμένο τρόπο τους τομείς στους οποίους η Ελλάδα μπορεί να αναπτύξει βηματισμό, με σημαντικό συντελεστή εξωστρέφειας.\nΌλοι οι θεσμοί του ελληνικού κράτους, οι Περιφέρειες, οι Δήμοι, η Κεντρική Κυβέρνηση θα πρέπει να αποδώσουν πάνω από το 100% των δυνατοτήτων τους σε αυτή την προσπάθεια. Για την Ελλάδα η παρούσα κρίση σηματοδοτεί το τέλος μιας ολόκληρης εποχής, τόσο σε επίπεδο θεσμών όσο και σε επίπεδο αξιών.\nΗ συντριπτική πλειοψηφία της ελληνικής κοινωνίας συνειδητοποιεί την ανάγκη για επίπονες θυσίες, αλλά και την ανάγκη για ριζικές αλλαγές. Αλλαγές, προσανατολισμένες στο αποτέλεσμα που θα διαπνέονται από εκσυγχρονιστική διάθεση και κοινωνική ευαισθησία.\nΣτην προσπάθειά μας αυτή συναντούμε εμπόδια που προκύπτουν τόσο από τη δραστική μείωση των οικονομικών μέσων που έχουμε στη διάθεσή μας για την άσκηση της πολιτικής, όσο και από την καχυποψία με την οποία η Κεντρική Διοίκηση αντιμετωπίζει την Αυτοδιοίκηση.\nΑποτέλεσμα κομβικής σημασίας είναι ότι μεταρρυθμίσεις και έργα να καθυστερούν, εξ αιτίας του δύσκαμπτου νομοθετικού πλαισίου κ. Υπουργέ, όπως τα λέγαμε και χτες παρουσία του Πρωθυπουργού.\nΤο ξεπέρασμα της κρίσης και η επιστροφή στην ανάπτυξη, μέσα από την αξιοποίηση όλων των συγκριτικών μας πλεονεκτημάτων, αποτελεί κοινό μας στόχο. Στόχο απαιτητικό, που δεν θα επιτευχθεί παρά μόνο αν περάσουμε από τα λόγια στην πράξη, παρουσιάζοντας απτά και μετρήσιμα αποτελέσματα που βελτιώνουν ουσιαστικά τη ζωή των πολιτών και προάγουν την οικονομική δραστηριότητα.\nΗ Αυτοδιοίκηση καλείται να σηκώσει στις πλάτες της μέσα σε αυτή την οικονομική κατάσταση, τις δράσεις για την κοινωνική πρόνοια, την παιδεία, την υγεία, την καταπολέμηση του οικονομικού και κοινωνικού αποκλεισμού, έχοντας ως αρμοδιότητες το 65% που αφορά τον κάθε πολίτη της χώρας.\nΗ κρίση αυτή έφερε σημαντική αύξηση των απαιτήσεων των πολιτών για κοινωνικές υποδομές, πρόνοια και φροντίδα ενός διαρκώς αυξανόμενου πληθυσμού, που ζει σε καθεστώς φτώχειας και κοινωνικού αποκλεισμού.\nΜε άλλα λόγια πολύ γρήγορα κληθήκαμε και καλούμαστε να κάνουμε πολύ περισσότερα, με σημαντικά λιγότερους πόρους. Καλούμαστε δηλαδή να συμβάλλουμε πολλαπλά στην αντιμετώπιση της κρίσης. Έχει γίνει σχεδόν «μόδα» πλέον όλοι να κατηγορούν τη Δημόσια Διοίκηση και την Τοπική Αυτοδιοίκηση ως το μεγάλο ασθενή, ως την αιτία της κρίσης, ως άντρο ανομίας, διαφθοράς και γραφειοκρατίας.\nΑπό την άλλη, όλοι αναγνωρίζουν την αναγκαιότητα στήριξης της αναμόρφωσης και εξορθολογισμού της Δημόσιας Διοίκησης. Τα τελευταία χρόνια έγιναν πολλές μελέτες για τη λειτουργία του διοικητικού μας συστήματος, πολλοί νόμοι ψηφίστηκαν για στοχοθεσία στο Δημόσιο: αξιολόγηση Υπηρεσιών και υπαλλήλων.\nΔυστυχώς όλα έμειναν στα χαρτιά. Τίποτε δεν εφαρμόστηκε στην πράξη και αυτό είναι το μεγάλο μας πρόβλημα. Στη θεωρία τα πάμε καλά, στην πράξη αρχίζουν τα δύσκολα! Γραφειοκρατικές αντιλήψεις, κομματικά κατεστημένα, συντεχνιακά συμφέροντα, προσωπικές στρατηγικές και πολλά άλλα, συντελούν στο να συζητούμε τόσα χρόνια για το επιτελικό κράτος και τόσα χρόνια να μην μπορούμε να καταλήξουμε ούτε σε πέντε βασικούς άξονες δράσης.\nΣτην πραγματικότητα η Δημόσια Διοίκηση απλώς αντανακλά το ξεπερασμένο πρότυπο οργάνωσης του κράτους, τις παθογένειες του ελληνικού πολιτικού συστήματος, τον στρεβλό τρόπο ανάπτυξης, καθώς και τις επιδιώξεις των Κυβερνήσεων να εξυπηρετήσουν συμφέροντα ασυμβίβαστα με την κοινωνική και οικονομική ανάπτυξη του τόπου.\nΔεν μου αρέσουν οι γενικεύσεις, αλλά αυτή είναι η πραγματικότητα και θα πρέπει να τη δούμε κατάματα και να ξεριζώσουμε νοοτροπίες δεκαετιών. Όλα αυτά τα ανέχτηκε, για να μην πω τα εξέθρεψε το πολιτικό σύστημα. Ένα πολιτικό σύστημα στρεβλό, που μοναδικό του μέλημα ήταν η εξασφάλιση της επιβίωσής του με οποιοδήποτε μέσο και κόστος.\nΣτο εξωτερικό συνήθως μελετούν και σχεδιάζουν με λεπτομέρειες, όπως τα ζούμε πραγματικά εμείς, μια μεταρρύθμιση για μια δεκαετία και σε ένα χρόνο την εφαρμόζουν στην πράξη. Εμείς εδώ σχεδιάζουμε μια μεταρρύθμιση μέσα σε λίγους μήνες και μας παίρνει δέκα χρόνια να την εφαρμόσουμε στην πράξη και να διορθώσουμε τις ατέλειές της με σωρεία τροποποιήσεων, Υπουργικών Αποφάσεων, εγκυκλίων και τα λοιπά που ερμηνεύουν το νόμο. Ή στη χειρότερη περίπτωση να αποδομούμε τη μεταρρύθμιση που ήδη ψηφίσαμε και κάποιοι έχουν ευθύνη γι' αυτό.\nΟ "Καλλικράτης" έχει ζωή μόνο δυο χρόνια. Ήδη μετράμε 16 νόμους μέσα σε αυτά τα δυο χρόνια που αλλάζουν, ή τροποποιούν άρθρα του. Αυτό κάτι δείχνει.\nΤο ίδιο είχε συμβεί και με τον "Καποδίστρια" και το νόμο για την καθιέρωση της αιρετής Νομαρχιακής Αυτοδιοίκησης. Το φαινόμενο είναι διαχρονικό και θα πρέπει να μας προβληματίσει όλους.\nΤο τελευταίο έργο στο σήριαλ είναι αυτό που λέγεται «Διατάκτης». Εδώ και μερικές μέρες είμαστε μάρτυρες μιας προσπάθειας που γίνεται από το Υπουργείο Οικονομικών, να αλλάξει ο νόμος του "Καλλικράτη", η πράξη νομοθετικού περιεχομένου που ψηφίστηκε από τους Υπουργούς τον κ. Στυλιανίδη και τον κ. Χατζηδάκη ως εισηγητές της ΚΥΑ, μόλις το Δεκέμβριο του 2012 και ο Διατάκτης του Προγράμματος Δημοσίων Επενδύσεων να μην είναι ο Περιφερειάρχης, αλλά ο Γενικός Γραμματέας της Αποκεντρωμένης Διοίκησης, ή στην καλύτερη περίπτωση ο Υπουργός.\nΕπιχειρείται λοιπόν από το Γενικό Λογιστήριο του Κράτους το εξής παράλογο φαινόμενο: οι Περιφέρειες που έχουν την αρμοδιότητα προγραμματισμού και χειρισμού των πιστώσεων του Προγράμματος Δημοσίων Επενδύσεων, να μην έχουν προϋπολογισμό απ' ευθείας από τον κρατικό προϋπολογισμό, αλλά αυτός να κατανέμεται στις Αποκεντρωμένες Διοικήσεις, παρά το γεγονός ότι οι Περιφέρειες έχουν την αρμοδιότητα διαχείρισης του ΠΕΠ.\nΑπό την άλλη πλευρά η Αποκεντρωμένη Διοίκηση δεν έχει αρμοδιότητα προγραμματισμού περιφερειακής ανάπτυξης, δεν έχει αρμοδιότητα κατανομής των πιστώσεων και δεν διαθέτει σχετική Υπηρεσία, αλλά έχει προϋπολογισμό Προγράμματος Δημοσίων Επενδύσεων από τον κρατικό προϋπολογισμό. Δηλαδή άλλος εντάσσει τα έργα και θα καθορίζει την πολιτική, άλλος θα τηρεί τις πιστώσεις και τις χρηματοδοτήσεις. Μπορείτε να φανταστείτε τις εμπλοκές και τις καθυστερήσεις στην υλοποίηση των ΠΕΠ με ό,τι αυτό συνεπάγεται.\nΥποστηρίζουν δηλαδή στο Γενικό Λογιστήριο του Κράτους την άποψη ότι οι αιρετές Περιφέρειες δεν είναι κράτος και επομένως δεν μπορούν να ασκήσουν το ρόλο του κράτους, δηλαδή τον προγραμματισμό και το χειρισμό των πιστώσεων για το περιφερειακό σκέλος του Προγράμματος Δημοσίων Επενδύσεων. Για τα χρήματα που μας δίνουν από τις πιστώσεις του κρατικού προϋπολογισμού, μας λένε ότι εμείς ως Αυτοδιοίκηση δεν είμαστε κράτος. Για τα χρήματα που εμείς δαπανούμε όμως, μας υποβάλλουν σε εξαντλητικούς ελέγχους από τις Υπηρεσίες εντελλομένων, λέγοντάς μας ότι εμείς είμαστε κράτος και άρα πρέπει να ελεγχθούμε.\nΣτη μια περίπτωση δηλαδή δεν είμαστε κράτος κατά το Γενικό Λογιστήριο και στην άλλη περίπτωση είμαστε! Αυτά δυστυχώς μόνο στην πατρίδα μας συμβαίνουν.\nΌπως ίσως γνωρίζετε χτες οι 13 Περιφερειάρχες συναντηθήκαμε με τον Πρωθυπουργό της χώρας τον κ. Σαμαρά, παρουσία του Υπουργού Εσωτερικών τον κ. Στυλιανίδη, του Υπουργού Ανάπτυξης Ανταγωνιστικότητας Υποδομών Μεταφορών και Δικτύων του κ. Χατζηδάκη, του Υπουργού Επικρατείας του κ. Δημήτρη Σταμάτη και του Γενικού Γραμματέα Δημοσίων Επενδύσεων του κ. Γιαννούση.\nΣτο επίκεντρο της συνάντησης βρέθηκαν τα ζητήματα της ανάπτυξης, των οικονομικών και γραφειοκρατικών προβλημάτων που αντιμετωπίζουν οι Περιφέρειες. Ο Πρωθυπουργός αφού ευχαρίστησε όλους τους Περιφερειάρχες για την καθοριστική, όπως ανέφερε, συμβολή τους στην αύξηση της απορροφητικότητας του ΕΣΠΑ και την επίτευξη του μνημονιακού στόχου για το 2012, τόνισε ότι «δεν υπάρχει αναπτυξιακό μοντέλο για τη χώρα, χωρίς την γνώση, την εμπειρία και τη συμμετοχή των αιρετών Περιφερειών». Παράλληλα, δεσμεύτηκε να υπάρξουν συστηματικές και συχνές συναντήσεις του με τους Περιφερειάρχες, προκειμένου να δρομολογηθούν λύσεις στα τρέχοντα ζητήματα.\nΕπίσης, έδωσε εντολή να λυθεί άμεσα το μείζον ζήτημα που έχει προκύψει με τον Τελικό Διατάκτη των δαπανών από το Πρόγραμμα Δημοσίων Επενδύσεων που προανέφερα, όπως προτείνουν οι αιρετές Περιφέρειες καθώς και για το πρόβλημα που έχει δημιουργηθεί από την αρχή του έτους με τη λειτουργία των δημοσίων ΚΤΕΟ.\nΠρόκειται για μια σημαντική στήριξη των αιρετών Περιφερειών. Παρ’ όλα αυτά, υπάρχουν πολλά καθημερινά προβλήματα που δε μπορούν να επιλύονται στο επίπεδο του Πρωθυπουργού. Ζητήματα καθημερινότητας που θα έπρεπε ν’ αντιμετωπίζονται άμεσα, μας ταλαιπωρούν μήνες.\nΓι’ αυτό ζήτησα από τον κ. Στυλιανίδη μια Διαρκή Επιτροπή Εργασίας που να λύνει αυθημερόν τα προβλήματα με εισήγησή του κατευθείαν στον Πρωθυπουργό ώστε οι αυλοκόλακες των Υπουργείων να σταματήσουν αυτόν τον εμπαιγμό στην Τοπική Αυτοδιοίκηση.\nΚύριε Υπουργέ, βάλτε τάξη στο χάος. Και κράτος και κρατική Περιφέρεια και αιρετή Περιφέρεια και Δήμοι και εντελλόμενα και ελεγκτής νομιμότητος και Ελεγκτικό Συνέδριο και Παρατηρητήριο Αυτοδιοίκησης και Επιθεωρητές Δημόσιας Διοίκησης και Ελεγκτές Δημόσιας Διοίκησης και Ανεξάρτητες Αρχές και δεν ξέρω τι άλλο και στο τέλος να μην ξέρουμε ποιος ελέγχει ποιον και πού και πότε και τι γίνεται.\nΜήπως όλο αυτό το κουβάρι που έχουμε πλέξει τόσα χρόνια, παραείναι πολυτελές για να το διατηρούμε ακόμη και σήμερα που δεν έχουμε και λεφτά; Λύστε μας τα χέρια, απλοποιήστε το σύστημα. Και πιο αποδοτικό θα γίνει και πιο εύκολα θα μπορεί να εντοπισθεί η παρανομία. Εμείς τον έλεγχος το ζητήσαμε πρώτοι και τον διεκδικούμε. Αλλά θέλουμε έναν έλεγχο βασισμένο στη νομιμότητα και όχι στη σκοπιμότητα των αποφάσεών μας.\nΈναν έλεγχο που θα στηρίζεται στην ουσία και όχι στην τυπολατρεία που σκόπιμα κάποιοι καλλιεργούν και κάποιοι εκμεταλλεύονται αυτούς και αυτοί με τη δική τους σειρά εκμεταλλεύονται όλους εμάς. Και επειδή πολλά λέγονται και γράφονται, θέλω να ξεκαθαρίσω εκ μέρους όλων των Περιφερειών της χώρας πως παρά τις τόσες περικοπές και μειώσεις στου ΚΑΠ, καμία Περιφέρεια δε χρωστάει ούτε ένα ευρώ. Όλες έχουν ισοσκελισμένους ισολογισμούς.\nΑπεναντίας, το κράτος είναι εκείνο που μας χρωστά για αρμοδιότητες που μας έχει μεταφέρει και για μεταβιβαστικές πληρωμές του κράτους προς τους δικαιούχους που καλούμεθα εμείς να διεκπεραιώσουμε.\nΓια το λόγο αυτό διεκδικούμε τη νομοθετική κατοχύρωση ενός μηχανισμού που θα προέβλεπε την καθιέρωση ενός ελάχιστου εγγυημένου ποσού λειτουργικών εξόδων σε σχέση με τις μεταφερόμενες αρμοδιότητες. Δεύτερον, μηχανισμοί αυτόματης εκχώρησης των αναλογούντων φόρων για τις μεταφερόμενες στις Περιφέρειες αρμοδιότητες. Και ρήτρες μη έγκαιρης καταβολής των αναλογούντων ποσών από το κράτος.\nΌλοι να έχουμε ευθύνη σε όλη αυτή την ιστορία. Και εσείς και εμείς. Δε μπορεί η Τοπική Αυτοδιοίκηση να καλύπτεται από ίδιους πόρους τα κενά ή να καθυστερεί πληρωμές επειδή η κεντρική κυβέρνηση αδυνατεί ν’ ανταποκριθεί έγκαιρα στις υποχρεώσεις που η ίδια έχει αναλάβει.\nΈχουμε αναγνωρίσει και αντιλαμβανόμαστε πλήρως την πολιτική, οικονομική και κοινωνική κατάσταση που βρίσκεται η πατρίδα μας. Την ξέρουμε πολύ καλά. Συμμετέχουμε και τη βιώνουμε. Αλλά μιλάμε επί των πραγματικών θεμάτων. Όλοι γνωρίζετε ότι η ελληνική Τοπική Αυτοδιοίκηση έχει το δεύτερο μικρότερο χρέος των ΟΤΑ ως ποσοστό του ΑΕΠ μεταξύ των χωρών της Ευρώπης.\nΕίμαστε οι τελευταίοι των τελευταίων. Παρ’ όλα αυτά κάποιοι επιμένουν να εμφανίζουν την Αυτοδιοίκηση ως καταχρεωμένη και αναξιόπιστη. Δε θα το επιτρέψουμε αυτό. Και ο Α’ αι ο Β’ βαθμός. Οι παθογένειες του ελληνικού κράτους και ιδίως τα φαινόμενα της διαπλοκής, διαφθοράς, πελατειακών σχέσεων, ευνοιοκρατίας και συναλλαγής, αποτελούν τις σημαντικότερες αιτίες της σημερινής οικονομικής και κοινωνικής κατάρρευσης. Η κρίση απλώς αποκάλυψε με τον πιο ανάγλυφο τρόπο αυτές τις παθογένειες.\nΔεδομένου ότι ως τώρα πολιτικές απέναντι στο πρόβλημα λειτουργίας του κράτους αποδείχθηκαν είτε μικροκομματικές είτε άτολμες και ατελέσφορες, το πολιτικό σύστημα βρίσκεται μπροστά σε δυο εναλλακτικές επιλογές: Είτε να συνεχίσει να κινείται αντανακλαστικά και σπασμωδικά, υιοθετώντας βεβιασμένες, πρόχειρες και αμφίβολης αποδοτικότητας λύσεις, είτε να προχωρήσει αποφασιστικά το σχεδιασμό και την υλοποίηση ενός σχεδίου για τη θεμελίωση ενός επιτελικού εθνικού κράτους, και μιας ισχυρής Αυτοδιοίκησης που θα μπορέσει πράγματι να ανταποκριθεί, βάσει ενός ολοκληρωμένου πολιτικού σχεδίου, στις τεράστιες απαιτήσεις της εποχής, προκειμένου η χώρα να βγει από την κρίση.\nΤο μεγάλο λοιπόν ερώτημα που ανακύπτει είναι το ακόλουθο: Θα τολμήσουν τα κόμματα -κι όχι μόνον αυτά που στηρίζουν την κυβέρνηση- να αρθούν χωρίς χρονοτριβές στο ύψος των περιστάσεων, ή θα περιχαρακωθούν και πάλι, για μια ακόμη φορά, στις μικροκομματικές σκοπιμότητες που μας οδήγησαν στο χείλος του γκρεμού; Οι επόμενοι μήνες θα δείξουν...\nΜακριά από το κλίμα κατασυκοφάντησης της Δημόσιας Διοίκησης και των υπαλλήλων εν γένει, και χωρίς τη δαμόκλειο σπάθη των απολύσεων να αιωρείται, πρέπει να θέσουμε τις βάσεις για μια νέα, αποτελεσματική, οικονομικά αποδοτική και φιλική προς τους πολίτες Δημόσια Διοίκηση.\nΑς μην ξεχνάμε ότι η αλλαγή στην Αυτοδιοίκηση είναι ένα ώριμο αίτημα δικό μας. Σε όλα τα Συνέδρια από το 2003 και μετά και ιδίως στο Συνέδριο της Δράμας το 2007, όσοι παλιοί συνάδελφοι είναι εδώ σήμερα, βασικό θέμα ήταν η μεταρρύθμιση της Αυτοδιοίκησης. Τότε είχατε φτάσει να πείτε ότι «σήμερα αλλάζουμε το νόμο».\nΓι’ αυτό λοιπόν η δική μας κριτική θα πρέπει να είναι εποικοδομητική και όχι ισοπεδωτική. Να επισημαίνουμε τα λάθη και τις παραλείψεις αλλά να μη χαρίσουμε τη μεταρρύθμιση σε κανέναν. Καλό θα ήταν να σκεφτούμε λίγο πώς θα ήταν σήμερα η Τοπική Αυτοδιοίκηση εν μέσω κρίσης αν δεν είχε μεσολαβήσει ο "Καλλικράτης"; Πώς θα ήταν οι πάνω από 1.000 Δήμοι και Κοινότητες, οι 6.000 επιχειρήσεις και διάφορα άλλα, οι 54 Νομαρχίες αν δεν είχε προηγηθεί το συμμάζεμα που έγινε με τον "Καλλικράτη";\nΓι’ αυτό και πρέπει την Αυτοδιοίκηση να τη στηρίξουμε και να την ενισχύσουμε. Ναι στην κριτική, ναι στη διόρθωση των λαθών αλλά όχι στην ισοπέδωση. Όχι στην απαξίωση.\nΑλλά εδώ συμβαίνει το παράδοξο: Ακούστε αγαπητοί συνάδελφοι, αυτοί που επιφυλάσσουν ρόλο ουραγού στην Περιφέρεια, να είναι οι ίδιοι που την καλούν ως αρωγό στα δύσκολα.\nΚύριε Υπουργέ, μας ζητάει κάθε φορά η κυβέρνηση να βάλουμε πλάτη στα δύσκολα. Και κάθε φορά που το κάνουμε μας απογοητεύετε. Κάθε φορά που το κάνουμε έρχεται συνήθως μετά από λίγο καιρό και μια αθέτηση υποσχέσεων. Οι Περιφέρειες λειτουργούν πλέον στον αυτόματο πιλότο εντελώς, εγκαταλελειμμένες από το κεντρικό κράτος.\nΔεν ξέρω πόσο ακόμα θ’ αντέξουμε. Οι αντιστάσεις του συγκεντρωτισμού είναι ακόμη πολύ βαθιά ριζωμένες.\nΚυρίες και κύριοι συνάδελφοι, αγαπητοί εργαζόμενοι, το κεντρικό σύνθημα του 1ου Τακτικού Συνεδρίου της ΕΝ.Π.Ε. είναι: Δημιουργούμε ισχυρές Περιφέρειες, εξασφαλίζουμε το αύριο της Ελλάδας.\nΤο κεντρικό μήνυμα προς την κυβέρνηση είναι: Αφήστε μας να δημιουργήσουμε ισχυρές Περιφέρειες. Μη μας βάζετε εμπόδια. Λύστε μας τα γραφειοκρατικά προβλήματα. Εμπιστευθείτε μας κύριε Υπουργέ, αγαπητοί της κυβέρνησης.


"Αστακός" το Λονδίνο για τους Ολυμπιακούς Αγώνες του 2012\nΠρώτη καταχώρηση: Δευτέρα, 8 Φεβρουαρίου 2010, 06:11\nΑντιτρομοκρατικούς νόμους για την ασφάλεια και τους ελέγχους στη διάρκεια των Ολυμπιακών Αγώνων του 2012 σχεδιάζει να εφαρμόσει η βρετανική αστυνομία, σύμφωνα με σημερινό της δημοσίευμα της εφημερίδας Times.\nΟ Steve Tomas, συντονιστής της Εθνικής Ασφάλειας Μεταφορών για τους Ολυμπιακούς του υπουργείου Εσωτερικών, τονίζει πως σχεδιάζονται αυστηρότερα μέτρα ασφαλείας λόγω των μεγάλων απειλών, που ενδέχεται να αντιμετωπίσει η Βρετανία κατά τη διάρκεια των Ολυμπιακών Αγώνων.\nΒάσει της κείμενης νομοθεσίας, η αστυνομία θα έχει τη δυνατότητα να σταματά και να ερευνά μέλη του κοινού στους σταθμούς του μετρό και των λεωφορείων σε όλη τη Βρετανία, χωρίς να υπάρχει κάποια υποψία ότι εμπλέκονται σε τρομοκρατικές πράξεις, τονίζει η εφημερίδα.\nΤον περασμένο μήνα, η Βρετανία αύξησε το επίπεδο συναγερμού για τρομοκρατία στο «αυστηρό», το δεύτερο μεγαλύτερο επίπεδο, λίγες ημέρες προτού το Λονδίνο φιλοξενήσει τις διεθνείς διασκέψεις για το Αφγανιστάν και την Υεμένη.\nΗ κυβέρνηση δεν έδωσε εξηγήσεις για την αύξηση του επιπέδου συναγερμού, αλλά ενδεχομένως να σημαίνει πως οι μυστικές υπηρεσίες θεωρούν «άκρως πιθανή» την ύπαρξη απειλής για επίθεση.\nΤελευταία ενημέρωση: Δευτέρα, 8 Φεβρουαρίου 2010, 06:13


Η ΤΕΜ έχει ήδη προσελκύσει το ενδιαφέρον αρκετών διεθνών ΜΜΕ, ενώ την προαναγγελία των «εγκαινίων» της νέας μονάδας παρουσίασαν σε ρεπορτάζ τηλεοπτικά δίκτυα από την Αγγλία, τη Γαλλία και άλλες χώρες.\n«Η οικονομική κρίση έχει καταστήσει αδύνατη την αποπληρωμή των χρεών για τους πολίτες του Βόλου, που εισήγαγαν μία νέα αγορά ανταλλαγής προϊόντων», αναφέρει το BBC στο εκτενές ρεπορτάζ του.\n«Δεν χρειάζεται να έχεις χρήματα στις τσέπες σου. Εγώ αγόρασα διακοσμητικά κεριά έναντι 24 ΤΕΜ, τις οποίες θα προσφέρω σε μαθήματα yoga«, δήλωσε η κα Χαρά Σολδάτου.\n«Μπορώ να προσφέρω μαθήματα ξένων γλωσσών ή ηλεκτρονικών υπολογιστών σε αντάλλαγμα. Μπορώ να προσφέρω μαθήματα ξένων γλωσσών ή ηλεκτρονικών υπολογιστών σε αντάλλαγμα«, δήλωσε ο Σταύρος Ντέντος από τον πάγκο του.\nΈνας άλλος πολίτης, δήλωσε: «Φτάσαμε στον πάτο της ζωής μας. Τώρα, πρέπει να σκεφτούμε έναν νέο τρόπο να τα βγάλουμε πέρα».\nΜιλώντας στο βρετανικό πρακτορείο, ο εμπνευστής της πρωτοβουλίας, Γιάννης Γρηγορίου, δήλωσε ότι πρόκειται για μία κίνηση που προσελκύει τον κόσμο, που «βρίσκει ελπίδα. Βρίσκουν πράγματα να πάρουν και να δώσουν», είπε χαρακτηριστικά.\n«Όλα αυτά θυμίζουν ένα σύστημα της Αρχαίας Ελλάδας που επιστρέφει στο σήμερα«, σχολιάζει ο αρθρογράφος.\n«Στηρίζουμε την κίνηση, γιατί είναι ένας πολύ καλός τρόπος να αντιμετωπίσουμε τη βαθιά οικονομική κρίση», δήλωσε.\n«Το σύστημα αυτό συμπληρώνει το ευρώ, δεν το αντικαθιστά. Η Ελλάδα είναι μέλος της Ευρωζώνης, όπου θέλουμε να παραμείνουμε», είπε χαρακτηριστικά.


«Ουρές» σχημάτισαν οι Ξανθιώτες στα supermarket μετά το άκουσμα των προληπτικών μέτρων. - Kavala247.gr Τα Νέα της Καβάλας και της Θάσου Online\nΑπό kavala247 13/03/2020 - 23:13 22\nΈνας μικρός «χαμός» επικράτησε το απόγευμα της Παρασκευής στα supermarket της Ξάνθης καθώς ουρές σχημάτισαν οι Ξανθιώτες για να προμηθευτούν τα απαραίτητα από τα market της πόλης.\nΣύμφωνα με τους υπεύθυνους μέχρι το μεσημέρι η κίνηση ήταν σχετικά ανεβασμένη σε φυσιολογικά όμως επίπεδα. Από την στιγμή που ανακοινώθηκαν τα νέα έκτακτα μέτρα η κατάσταση ξέφυγε με τους υπαλλήλους να μην προλαβαίνουν να εξυπηρετούν.\nΑξιοσημείωτο είναι το γεγονός ότι πολλοί που επισκέπτονταν τα supermarket αργά το απόγευμα βλέποντας τις ουρές αποχωρούσαν ενώ δύσκολα έβρισκες ακόμα και πάρκινγκ για το αυτοκίνητο σου.\nΞάνθη: 46χρονος είχε κλέψει μοτοσικλέτα μέσα από την πόλη.\nkavala247 05/02/2020 - 13:55\nΜπάμπης Κυρλίδης: «Ο ΑΟΞ δέχεται βρώμικο πόλεμο..προστατεύστε τον»\nkavala247 17/01/2020 - 11:05 25/01/2020 - 02:50\nΣυνέντευξη του Αστυν. Δ/ντή Ξάνθης για τα κρούσματα εξαπάτησης πολιτών.\nkavala247 23/01/2020 - 11:07 25/01/2020 - 02:50


Yenkee / Για notebook / Ηχεία / YSP 2002BT\nBluetooth PC ομιλητής 2.0\nΑγγίξτε τον αισθητήρα\nΧάρη στο Bluetooth 5.0, μπορείς να μας συνδέσεις σε όλες τις αγαπημένες σου συσκευές. Μπορούμε να υποστηρίξουμε τα πάντα, είτε είναι κινητό τηλέφωνο, είτε notebook είτε PC. Δεν χρειάζεται πια να ψάχνεις πού θα συνδέσεις το καλώδιο ήχου. Επιπλέον, το Bluetooth στην έκδοση 5.0 θα σε καταπλήξει με τη σταθερότητα και την ποιότητά του που ισοδυναμεί με μιας κλασικής σύνδεσης με καλώδιο.\nΠοιοτική στερεοφωνική εμπειρία\nΕίμαστε στερεοφωνικά ηχεία 2.0 που μπορούν να δημιουργήσουν τη σωστή ατμόσφαιρα όταν παρακολουθείς ταινίες και σειρές ή ακούς τον αγαπημένο σου καλλιτέχνη. Ενώ ο ήχος από ένα notebook συχνά είναι ανεπαρκούς ποιότητας, η εμπειρία θα ανέβει σε υψηλότερα επίπεδα με μας.\nΑν και πάλι προτιμάς μια ενσύρματη σύνδεση, δεν έχουμε καμία αντίρρηση. Επιπλέον της σύνδεσης Bluetooth 5.0 που προαναφέραμε, μπορούμε να συνδεθούμε σε μια συσκευή τηλεόρασης, π.χ. με ένα κλασικό καλώδιο ήχου.\nΈνας αποκλειστικός αισθητήρας αφής στο πάνω μέρος του ηχείου επιτρέπει την αλλαγή της σύνδεσης μεταξύ Bluetooth και AUX.\nΙσχύς εξόδου 5W RMS\nΜονάδα ηχείου 2.5" x 2\nΣύνθετη αντίσταση 4ohm\nΑπόκριση συχνοτήτων 80Hz ~ 18KHz\nΣήμα προς θόρυβο ≥90dBA\nΜέγιστη ισχύς πομπού 100mW στα 2.4GHz - 2.4835GHz\nΜήκος καλωδίου δορυφορικού ηχείου 1,2m\nΔιαστάσεις 80 x 95 x 155mm


Τα καλύτερα ξενοδοχεία για τα ταξίδια σας σε Cikarang από 25 €\nΒρείτε τις καλύτερες προσφορές για τα ξενοδοχεία στην πόλη Cikarang\nΑναζητάτε δωμάτιο σε Cikarang; Ψάχνετε για την πιο οικονομική επιλογή ξενοδοχείου που θα σας προσφέρει παράλληλα την ποιότητα και τις ανέσεις που θέλετε για τις διακοπές σας;\nΗ Skyscanner Hotels είναι εδώ για να σας βοηθήσει να βρείτε τα πιο φθηνά δωμάτια και τις πιο ποιοτικές επιλογές για τα ταξίδια σας το 2019. Απλά, γρήγορα και χωρίς καμιά χρέωση, χρησιμοποιήστε τις υπηρεσίες της Skyscanner και κλείστε τη διαμονή σας σε Cikarang με τον πιο εύκολο και αποτελεσματικό τρόπο!\nΒρίσκεστε μόλις μερικά κλικ μακριά από την κράτηση του ξενοδοχείου σας! Προσθέστε τις ημερομηνίες που επιθυμείτε στο πλαίσιο αναζήτησης, πραγματοποιήστε την αναζήτησή σας για τα ιδανικά ξενοδοχεία σε Cikarang, συγκρίνετε τις τιμές και κλείστε τη διαμονή σας με ένα απλό πάτημα πάνω στον ιστότοπο του ξενοδοχείου ή του ταξιδιωτικού γραφείου. Εντελώς δωρεάν, χωρίς επιπλέον χρεώσεις, επιλέξτε ανάμεσα σε αμέτρητα κι εξαιρετικά ξενοδοχεία και ενοικιαζόμενα δωμάτια. Με τις τιμές να ανέρχονται γύρω στα 25 €, ξεκινήστε την εκδρομή σας έχοντας εξασφαλίσει το κατάλυμα σας στην καλύτερη προσφορά.\nΞενοδοχεία στην πόλη Cikarang\nΜπορείτε να υπολογίσετε πως η μέση τιμή των ξενοδοχείων σε Cikarang είναι 25 € ώστε να προγραμματίσετε το κόστος του ταξιδιού σας.\nΑπό την άλλη, στην πόλη Cikarang θα βρείτε αμέτρητα αξιοθέατα. Τι καλύτερο από το να επιλέξετε ένα ξενοδοχείο που να βρίσκεται κοντά σε αυτά; Δείτε, λοιπόν, τρία από τα ξενοδοχεία που συγκεντρώνουν, την πιο υψηλή βαθμολογία σε Cikarang και βρίσκονται σε τοποθεσία που σας επιτρέπει να περιορίσετε τις μετακινήσεις και χάσιμο χρόνου:\nIgloo Hotel το οποίο βρίσκεται κοντά στην περιοχή Masjid Agung Al Barkah Bekasi\nSenior Living D Khayangan σε ιδανική τοποθεσία κοντά στην περιοχή Masjid Mekar Indah\nHotel Teratai Cikarang σε κοντινή απόσταση από την τοποθεσία Masjid Al-Furqon SMAN 1 Cikarang Utara\nΞενοδοχεία με την υψηλότερη βαθμολογία σε Cikarang\nΠότε είναι καλύτερα να κάνει κανείς κράτηση για ξενοδοχείο σε Cikarang;\nΟ φθηνότερος μήνας είναι ο Δεκέμβριος, με μέση τιμή τις 23 € ανά διανυκτέρευση. Ο πιο ακριβός μήνας για να μείνετε σε Cikarang είναι ο Οκτώβριος, με μέση τιμή τις 28 € ανά διανυκτέρευση.\nΠοια είναι η μέση τιμή ανά διανυκτέρευση σε Cikarang τον Οκτώβριος;\nΗ μέση τιμή ξενοδοχείου τον Οκτώβριος πέρυσι ήταν 23 € ανά διανυκτέρευση. Η τιμή αυτή είναι κατά 5% χαμηλότερη από τη μέση τιμή ανά διανυκτέρευση των 25 € που είδαμε τους προηγούμενους 12 μήνες.\nΠοια αεροδρόμια είναι πιο κοντά στο κέντρο της πόλης σε Cikarang, Ινδονησία;\nΤο πλησιέστερο αεροδρόμιο σε Cikarang είναι το Τζακάρτα Χαλίμ Περντάνα Κουσούμα (HLP) (30,56km). Άλλα κοντινά αεροδρόμια: Τζακάρτα Σοεκάρνο-Χάτα (59,00km)\nΕντός και γύρω από Cikarang\nIgloo HotelSenior Living D KhayanganHotel Teratai Cikarang32 τ.μ. με 1 Υπνοδωμάτιο και 1 Ιδιωτικό Μπάνιο σε Tambun SelatanGran Surya Hotel Cikarang22 τ.μ. με 1 Υπνοδωμάτιο και 1 Ιδιωτικό Μπάνιο σε Tambun Selatan22 τ.μ. με 1 Υπνοδωμάτιο και 1 Ιδιωτικό Μπάνιο σε Tambun Selatan22 τ.μ. με 1 Υπνοδωμάτιο και 1 Ιδιωτικό Μπάνιο σε Tambun Selatan44 τ.μ. με 3 Υπνοδωμάτιο και 1 Ιδιωτικό Μπάνιο σε Tambun SelatanPesona Hotel CikarangThe Evitel HotelThe Celecton Hotel JababekaSwiss-Belinn CibitungIgloo Hotel47 τ.μ. με 1 Υπνοδωμάτιο και 1 Ιδιωτικό Μπάνιο σε Tambun Selatan27 τ.μ. με 1 Υπνοδωμάτιο και 1 Ιδιωτικό Μπάνιο σε Tambun Selatan22 τ.μ. με 1 Υπνοδωμάτιο και 1 Ιδιωτικό Μπάνιο σε Tambun Selatan34 τ.μ. με 1 Υπνοδωμάτιο και 1 Ιδιωτικό Μπάνιο σε Tambun SelatanComfortable 1BR The Oasis Lippo Cikarang ApartmentComfortable Studio The Oasis Lippo Cikarang Apartment


Πρώτο «διπλό» με Βασιλόγιαννη — Grandsport.gr\nαπό Νίκος Καντάρας\t 03/03/2021 - 15:26\nΤα Χανιά πήραν την πρώτη τους εκτός έδρας νίκη στο φετινό πρωτάθλημα της Super League 2, επικρατώντας με 0-1 της Δόξας Δράμας, στο πλαίσιο της 12ης αγωνιστικής, χάρη στο όμορφο τέρμα του Ανδρέα Βασιλόγιαννη.\nΤα Χανιά στο πρώτο μέρος ήταν σαφώς ανώτερα από την ομάδα της Δόξας Δράμας, έχοντας τον έλεγχο του παιχνιδιού στη μεγαλύτερη διάρκεια του 45λεπτου, ενώ από την άλλη, τα πράγματα δυσκόλεψαν αρκετά για τη Δόξα, καθώς έκανε δύο αναγκαστικές αλλαγές μέσα σε οκτώ λεπτά.\nΣτο 10’ η ομάδα των Χανίων απείλησε για πρώτη φορά, με τον Παναγιωτούδη να επιχειρεί ένα μακρινό, συρτό, σουτ, το οποίο κατέληξε στη ρίζα του αριστερού δοκαριού του Στεφανάκου, με τον υψηλόσωμο τερματοφύλακα να μένει «άγαλμα».\nΣτο 18’ οι Κρητικοί άνοιξαν το σκορ, όταν ο Παναγιωτούδης έκανε την μακρινή πάσα, ο Παπαργυρίου έκανε λάθος, με τον Βασιλόγιαννη να βγαίνει τετ-α-τετ και με όμορφη «λόμπα» να γράφει το 0-1.\nΣτη συνέχεια τα Χανιά εξακολουθούσαν να έχουν τον έλεγχο του παιχνιδιού, δίχως να απειληθούν, παρά μόνο στη φάση του 38’, όπου ο Μαυριάς εκτέλεσε το φάουλ, ο Κουκόλης έπιασε την κεφαλιά, η οποία κατέληξε στο αριστερό κάθετο δοκάρι του Κουτζαβασίλη.\nΣτο δεύτερο ημίχρονο, τα Χανιά προσπάθησαν να βρουν δεύτερο τέρμα. Πρώτα με τον Βασιλόγιαννη ο οποίος βγήκε και πάλι τετ-α-τετ αλλά το γύρισμα του προς τον Διαμαντόπουλο δεν ήταν καλό, ενώ στο 60’ μετά από το καλοχτυπημένο κόρνερ του Βασιλόγιαννη ο Σωτηράκος δεν μπόρεσε να πιάσει την κεφαλιά εξ επαφής, ο Μασένα έκανε το γύρισμα αλλά ο Μπολάκης έκοψε.\nΣτο 79’ τα Χανιά έχασαν μεγάλη ευκαιρία για το 0-2, όταν ο Σωτηράκος έκανε τη σέντρα από τα αριστερά, ο Βασιλόγιαννης έκανε το σουτ με τον Στεφανάκο να διώχνει σε κόρνερ με μεγάλη δυσκολία.\nΣτο 89’ ο Μασένα βγήκε τετ-α-τετ μετά από κάθετη πάσα του Μπραμπίγια, με το πλασέ του Βραζιλιάνου να καταλήγει ακριβώς δίπλα από το δοκάρι και το 0-1 να μένει μέχρι το τέλος.\nΤέλος της αναμέτρησης. Μεγάλη νίκη για τα Χανιά, με γκολ του Ανδρέα Βασιλόγιαννη.\nΤελευταία φάση του παιχνιδιού, για τη Δόξα.\nΤο σουτ του Σουντουρά, έξω.\nΚίτρινη στον Μασένα.\nΜπλόκαρε ο Στεφανάκος.\n90′ Στη θέση του σκόρερ, Βασιλόγιαννη, ο Ζιούλης.\n90′ Μεγάλη ευκαιρία για τα Χανιά με τον Μασένα. Ο επιθετικός των Κρητικών βγήκε τετ-α-τετ μετά από κάθετη πάσα του Μπραμπίγια, με το πλασέ του Βραζιλιάνου να καταλήγει ακριβώς δίπλα από το δοκάρι.\nΈνα μακρινό σουτ του Παναγιωτουδη, αρκετά έξω η μπάλα.\n88′ Κόρνερ για τα Χανιά.\n86′ Ο Μασένα είδε εκτός εστίας τον Στεφανάκο, όμως το τελείωμα του δεν ήταν καλό.\n85′ Χωρίς κάτι αξιοσημείωτο τα τελευταία λεπτά, με τα Χανιά να… κρατάνε στα χέρια τους μία μεγάλη νίκη.\nΣτο έδαφος δύο παίκτες των γηπεδούχων, οι οποίοι σηκώνονται σιγά σιγά.\n79′ Μεγάλη ευκαιρία για τα Χανιά. Ο Σωτηράκος έκανε τη σέντρα από τα αριστερά, ο Βασιλόγιαννης έκανε το σουτ με τον Στεφανάκο να διώχνει σε κόρνερ με μεγάλη δυσκολία.\nΑπομάκρυναν οι αμυντικοί.\n76′ Κόρνερ για τους Κρητικούς.\n74′ Διπλή αλλαγή για τα Χανιά. Έξω οι Διαμαντόπουλος και Καμαρά, μέσα οι Μπραμπίγια και Ανδρέου.\nΞανά στο έδαφος ο Καμαρά ο οποίος δείχνει να μη μπορεί να συνεχίσει.\n72′ Το σουτ του Βασιλόγιαννη κόντραρε πάνω στον Μπολάκη και κατέληξε κόρνερ.\n71′ Στη θέση του Βάντερσον ο Κουτσιανικούλης.\n70 Κίτρινη κάρτα στον Μπολάκη.\nΑρκετά λάθη τα τελευταία λεπτά και από τις δύο ομάδες.\nΚοντά στο 0-2 για τα Χανιά, μετά από λάθος του Στεφανάκου, όμως οι αμυντικοί έδιωξαν τελευταία στιγμή.\n61′ Κόρνερ για τους φιλοξενούμενους.\n60′ Φάουλ σε καλό σημείο για τα Χανιά.\n55′ Στη θέση του Δημητριάδη ο Σουντουρά.\nΣηκώθηκε ο Καμαρά.\n54′ Στο έδαφος ο Καμαρά ο οποίος δείχνει να πονάει αρκετά.\n50′ Καλή στιγμή για τα Χανιά, ο Βασιλόγιαννης βγήκε τετ-α-τετ όμως το γύρισμα του προς τον Διαμαντόπουλο δεν ήταν καλό με τον Στεφανάκο να μπλοκάρει.\n47′ Κόρνερ για τη Δόξα.\n46′ Ακόμη δύο αλλαγές για τους γηπεδούχους, στη θέση των Μπαράνκο και Παρασκευά, οι Σαμπανίδης και Πινδώνης.\nΤέλος του πρώτου μέρους. Τα Χανιά προηγούνται δίκαια με 0-1, χάρις σε γκολ του Ανδρέα Βασιλόγιαννης, με όμορφη λόμπα.\nΔύο λεπτά ο χρόνος των καθυστερήσεων.\n40′ Κίτρινη κάρτα και στον Δημητριάδη.\n38′ Δοκάρι για τη Δόξα Δράμας! Ο Κουκόλης έπιασε την κεφαλιά με τη μπάλα να καταλήγει στο κάθετο δοκάρι του Κουτζαβασίλη.\n37′ Φάουλ κοντά στην περιοχή για τους γηπεδούχους.\n35′ Κίτρινη κάρτα και στον Πλέγα.\n34′ Κίτρινη κάρτα στον Κουκόλη.\n33′ Κίτρινη κάρτα στον Βασιλόγιαννη.\nΗμίωρο στο παιχνίδι. Τα Χανιά είναι πολύ καλύτερα και δίκαια προηγούνται με 0-1.\nΟ Βασιλόγιαννης εκτέλεσε με τον Στεφανάκο να βγαίνει και να μαζεύει τη μπάλα.\n28′ Κόρνερ για τα Χανιά.\nΈκοψαν τα Χανιά.\n27′ Φάουλ κοντά στην περιοχή για τη Δόξα.\nΑπομακρύνουν οι αμυντικοί.\n23′ Κόρνερ για τα Χανιά.\n20′ Ακόμη μία αναγκαστική αλλαγή για τη Δόξα, τη θέση του Παπαργυρίου, ο Μπολάκης.\n18′ Γκολ για τα Χανιά! Ο Παναγιωτούδης έβγαλε την μακρινή πάσα, ο αμυντικός της Δοξας έκανε λάθος, ο Βασιλόγιαννης βρέθηκε μπροστά από τον Στεφανάκο τον οποίο με όμορφο πλάσε, τον «κρέμασε» για το 0-1.\n13′ Στη θέση του Χάμοντ ο Μακντόναλντ.\n12′ Αναγκαστική αλλαγή για τη Δόξα Δράμας. Ο Χάμοντ δεν μπορεί να συνεχίσει.\n10′ Δοκάρι για τα Χανιά! Ο Παναγιωτούδης δοκίμασε το σουτ από αρκετά μακριά, με την μπάλα να χτυπάει στη ρίζα του αριστερού δοκαριού του Στεφανάκου!\nΤο φάουλ του Βάντερσον καταλήγει απευθείας άουτ.\n9′ Φάουλ κοντά στην περιοχή για τη Δόξα.\nΤα Χανιά έχουν τον έλεγχο του παιχνιδιού αυτά τα πρώτα πέντε λεπτά.\n2′ Ένα σουτ του Μασένα, η μπάλα κόντραρε στα σώματα και κατέληξε στα χέρια του Στεφανάκου.


Ομόνοια: Τυχοδιωκτισμός από το Mega • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΟμόνοια: Τυχοδιωκτισμός από το Mega\nΣτη συμμαχία των πολιτικών σχηματισμών που στηρίζουν την Κυβέρνηση Ράμα προσχώρησε το Mega το οποίο τα τελευταία χρόνια παρουσιάζεται στην Αλβανία ως το κόμμα των Ελλήνων.\nΗ ίδρυση του συγκεκριμένου κόμματος είχε επιφέρει την πρώτη διάσπαση στο χώρο της ελληνικής μειονότητας, ωστόσο η πορεία του στα πολιτικά πράγματα της γείτονος δεν υπήρξε ποτέ αξιόλογη και ουσιαστική.\nΗ απόφασή του να συμπράξει με τον Ράμα, την στιγμή που είναι καθολικό το αίτημα για προσφυγή στις κάλπες, προκάλεσε την οργισμένη αντίδραση της Ομόνοιας.\nΣτην ανακοίνωσή της εξαπολύει ολομέτωπη επίθεση κάνοντας λόγο για πολιτικό καιροσκοπισμό των στελεχών του Mega.\n«Σήμερα βρέθηκαν έτοιμοι να υπογράψουν με τον Έντι Ράμα και να μετατραπούν σε φερετζέ των πολιτικών του παιχνιδιών που στοχεύουν στο να στήσουν στην ουσία μονοκομματική εκλογική διαδικασία για τοπική αυτοδιοίκηση στις 30 Ιουνίου. Είναι έκθετοι έναντι του αισθήματος και αντίληψης περί δημοκρατικών διαδικασιών του συνόλου της ΕΕΜ.\nΜας διευκόλυνε η απόφαση της ηγεσίας του MEGA ώστε να έχουμε πιο ξεκάθαρη την προοπτική της πορείας μας. Μπορεί να φαίνεται δύσκολη η αποστολή της ΟΜΟΝΟΙΑΣ σε στενά ταυτισμένη σύμπραξη με το ΚΕΑΔ αλλά τα δύσκολα αξίζουν μάλλον!», καταλήγει η ανακοίνωση.


Σύμη1960 – Ένας άλλος κόσμος: χαμένος αλλά παρών ταυτόχρονα | Rodos Info News\nΕΚΔΗΛΩΣΕΙΣ 18 Απρίλιος, 2018 12:05 μμ\nΤο ανωτέρω κείμενο της Ευγενίας Φακίνου, που προέρχεται από το μυθιστόρημα Έρως, θέρος, πόλεμος(Καστανιώτης 2003), περιλαμβάνεται στη συλλογική έκδοση της Εταιρείας Συγγραφέων Τόποι της Λογοτεχνίας(εκδόσεις Καστανιώτη, 2015).\n* Η Ευγενία Φακίνου γεννήθηκε το 1945 στην Αλεξάνδρεια. Μεγάλωσε στην Αθήνα και σπούδασε γραφικές τέχνες και ξεναγός. Εργάστηκε για μερικά χρόνια σε περιοδικά ως γραφίστρια. Το 1976 δημιούργησε το κουκλοθέατρο «Ντενεκεδούπολη».\nΣοκ στην κοινή γνώμη της Κίνας προκάλεσε η συμπεριφορά μιας γιαγιάς, που πέταξε στο έδαφος το εγγόνι της, λίγο αφότου το έφερε στον κόσμο…


Ποιος θα τον σταματήσει; - Newsit.gr\nNewsit / Αθλητικά / Ποιος θα τον σταματήσει;\nΔημοσιεύθηκε: 03.10.2011 | 10:54\nΟ Ολυμπιακός πέτυχε την 17η νίκη του σε 17 ματς στο γήπεδο του, ενώ με την εμφάνιση κόντρα στον φορμαρισμένο ΠΑΟΚ έστειλε μήνυμα και στους υπόλοιπους διεκδικητές του τίτλου.\nΤο ματς στο “Γ. Καραϊσκάκης” είχε χαρακτηριστεί πριν ξεκινήσει και από τις δύο πλευρές ως ντέρμπι αποδείξεων. Οι μεν ερυθρόλευκοι ήθελαν να πιστοποιήσουν την αγωνιστική τους άνοδο. Οι δε ασπρόμαυροι πως είναι ικανοί για το βήμα παραπάνω την φετινή σεζόν. Ωστόσο, στο χορτάρι μόνο ένας τα κατάφερε. Ο Ολυμπιακός έπιασε από το 1ο λεπτό τον ΠΑΟΚ από τον λαιμό και δεν το άφησε να ανασάνει, κάνοντας το καλύτερο φετινό πρώτο ημίχρονο στο πρωτάθλημα. Με ασφυκτικό πρέσινγκ, πλουραλισμό στην ανάπτυξη και αρκετούς παίκτες σε καλή βραδιά η ομάδα του Βαλβέρδε έδειξε την δυναμική της. Την ίδια ώρα οι ποδοσφαιριστές του Μπόλονι εμφανίστηκαν τρομαγμένοι από την εικόνα του αντιπάλου τους και το μόνο που μπορούσαν να κάνουν ήταν να ξεφορτώνονται την μπάλα από πάνω τους όπως όπως. Όμως αντί για το 1-0, έγινε το 0-1 ελέω… Κοστάντσο. Όσο και να θέλουν στον Ολυμπιακό να τον στηρίξουν ο Αργεντινός τους διαψεύδει σε κάθε ευκαιρία. Και μπορεί στην Ελλάδα αυτό να μην του στοιχίσει, ωστόσο στην Ευρώπη ποτέ καμία ομάδα δεν έκανε κάτι καλό αν δεν είχε κάτω από τα δοκάρια της έναν σοβαρό τερματοφύλακα.\nΟι Πειραιώτες δεν επηρεάστηκαν από την απρόσμενη εξέλιξη και μέσα σε 7 λεπτά γύρισαν το ματς, κλείνοντας το πρώτο ημίχρονο με ποσοστά κατοχής της μπάλας που έφταναν το 70%! Στο δεύτερο ημίχρονο ο ρυθμός έπεσε λόγω και των ευρωπαϊκών υποχρεώσεων αλλά και πάλι οι γηπεδούχοι ήταν αυτοί που έκαναν τις ευκαιρίες.\nΑυτό που θα πρέπει να προβληματίσει τον Βαλβέρδε και το παραδέχθηκε και ο ίδιος είναι πως και οι τρεις νίκες της ομάδας του είναι στο γκολ. Αν παίζεις με την φωτιά κάποια στιγμή θα καείς και ο Ισπανός το ξέρει καλά αυτό.\nΌσον αφορά τον Μπόλονι, η χθεσινή εικόνα του ΠΑΟΚ έδειξε πως έχει πολλή δουλειά ακόμα να κάνει για να φτάσει την ομάδα του στο επίπεδο του Ολυμπιακού, ενώ το ερώτημα αν μπορεί κάποια ομάδα να σταματήσει τους “ερυθρόλευκους” κλίνει πως να βρει απάντηση…\nΑνακοίνωσε Μόνχε και Ζαραδούκα ο Ολυμπιακός\nΟ Ολυμπιακός των ανατροπών – Βάφτηκε κόκκινο το ντέρμπι


Ελλάδα: Αντίο στο...Πάσχα στο χωριό - Μικρές χαλαρώσεις για τις εκκλησίες; | Euronews\nΑπό euronews with Καθημερινή, ΑΠΕ-ΜΠΕ • ανανεώθηκε πριν: 20/04/2021\nΤις βάσεις για να βρεθεί λύση αμοιβαίου συμβιβασμού σχετικά με τον εορτασμό του Πάσχα φαίνεται να έβαλαν κυβέρνηση και Εκκλησία στην Ελλάδα.\nΤο σενάριο για Πάσχα στο χωριό φαίνεται ότι πλέον δεν υπάρχει στο τραπέζι καθώς τα επιδημιολογικά στοιχεία καθημερινά δείχνουν ότι η κατάσταση είναι ακόμη εξαιρετικά κρίσιμη και δύσκολη, ενώ οι νοσηλείες και οι διασωληνωμένοι αυξάνονται καθημερινά.\nΑναφορικά με την περιφορά του Επιταφίου, ο Προκαθήμενος της Ελλαδικής Εκκλησίας έκανε γνωστό ότι «Θα γίνει γύρω από τον ναό» και με αυστηρή επιτήρηση των μέτρων ασφαλείας (για μάσκες, αποστάσεις).\nΑντίθετα, σήμερα, οι πιθανότητες για «Πάσχα στο χωριό» ελαχιστοποιήθηκαν υπό το βάρος και της ανησυχίας που προκαλούν τα φαινόμενα συνωστισμού στις πλατείες.\nΤα όσα συμβαίνουν στις πλατείες τροφοδότησαν, τις τελευταίες ημέρες, μία παραφιλολογία πως μπορεί να ανοίξει νωρίτερα η εστίαση για λόγους «αποσυμπίεσης». Σύμφωνα με δημοσίευμα της "Καθημερινής¨", στην πραγματικότητα αυτό το ενδεχόμενο υπήρξε μόνο ως φήμη και δεν συζητήθηκε σε βάθος, καθώς εκτός των άλλων συναντά την αντίδραση πολλών ειδικών. Μία τέτοια απόφαση θα εθεωρείτο σπασμωδική κίνηση και θα έδινε την εντύπωση πως η κυβέρνηση σύρεται πίσω από την αντικοινωνική συμπεριφορά κάποιων νεαρών και λαμβάνει αποφάσεις που αφορούν ένα στρατηγικής σημασίας σκέλος της πανδημίας, την εστίαση, κάτω από «πιέσεις».\nΣε ότι αφορά την έξοδο για το Πάσχα, η αρχική σκέψη που ήταν πράγματι να επιτραπεί με τη χρήση των self tests φαίνεται πως προσκρούει στη σκληρή πραγματικότητα. Δύο είναι τα δεδομένα που, τουλάχιστον αυτή τη στιγμή, «ακυρώνουν» τις αρχικές σκέψεις. Πρώτον, η πανδημία υποχωρεί μεν αλλά με πιο αργούς ρυθμούς από όσο αναμενόταν, καθώς και χθες είχαμε πάνω από 800 διασωληνωμένους. Δεύτερον και κυριότερο είναι πως στο Μαξίμου παρά τη δεδομένη κατανόηση ότι οι πολίτες χρειάζονται μέτρα αποσυμπίεσης, εκτιμάται πως η έξοδος του Πάσχα, εάν επιτραπεί, θα είναι σύμφωνα με όλες τις ενδείξεις τόσο μεγάλη, που αναπόφευκτα θα οδηγήσει σε διασπορά στην περιφέρεια και μπορεί να πάει πίσω το μεγάλο στοίχημα του γενικού ανοίγματος της χώρας.\nΣτην περίπτωση που δεν αλλάξει κάτι στη στρατηγική της κυβέρνησης, όπως αναλύθηκε παραπάνω, τότε αμέσως μετά το Πάσχα – δεδομένης της επιπλέον κόπωσης που θα έχει συσσωρευτεί – θα πάμε σε μαζικά ανοίγματα. Σύμφωνα με πληροφορίες της «Καθημερινής», στο Μέγαρο Μαξίμου έχουν κυκλώσει στο ημερολόγιο την 8η Μαΐου. Πρόκειται για το πρώτο Σάββατο αμέσως μετά το Πάσχα, που είναι πολύ πιθανή ημερομηνία για άνοιγμα τόσο της εστίασης, όσο και της μετακίνησης από νομό σε νομό, αφού θα έχει πλέον ξεπεραστεί ο κίνδυνος μιας μαζικής εξόδου άνω των 2 εκατομμυρίων πολιτών το Πάσχα.\nΠοιοι εισέρχονται στην Ελλάδα χωρίς επταήμερη καραντίνα\nΤην ίδια ώρα και ενώ τα επιδημιολογικά δεδομένα δεν είναι και στα καλύτερα τους στην Ελλάδα και σε αρκετές χώρες της Ευρώπης, η χώρα αποφάσισε την Δευτέρα να ανοίξει τις πτήσεις εξωτερικού και μάλιστα σε αρκετές περιπτώσεις χωρίς να υπάρχει καραντίνα.


Συμβουλές για... "Subgrade"! | Page 2 | AVsite\nΣυμβουλές για... "Subgrade"!\nThread starter DimitrisP77\nΔεν έχεις άδικο, απλά στις εντάσεις που το παίζω, στην μουσική θα ήθελα το κάτι παραπάνω. Στις ταινίες είμαι ικανοποιημένος!\nΑν δεν ακούς δυνατά, θα πρέπει να προσαρμόσεις τον ήχο σου σα να χρησιμοποιείς loudness. Δηλαδή να αυξήσεις τα μπάσα και τα πρίμα. Για αυτό σου φαίνεται ότι στη μουσική παίζει χαμηλά. Δηλαδή να χρησιμοποιήσεις άλλο target curve.\nReactions: Dimitrisnd and Δημητρης 777\nΌπως έχω ξαναγράψει, είχα pb-2000, το πούλησα για pb-4000 και μικρή η διαφορά τους (οκ πιο δυνατά έπαιζε πιο χαμηλά κατέβαινε αλλά και με το 2000 καλυμμένος ήμουν). Τελικά στο δεύτερο σαμπ (ενα σκατούλι μικρό) άκουσα διαφορά (μέχρι εκεί που μπορούσε να ακολουθήσει βέβαια).\nΟπότε πάρε δεύτερο ίδιο!!!\nΜην κάνεις λάθη που έχουμε κάνει άλλοι επειδή δεν ακούσαμε!\nΌτι και να πάρεις, ο χώρος θα κάνει κουμάντο, οπότε πάρε άλλο ένα!!!\nReactions: Midnightracer, ChristarasV82, Dimifoot and 2 others\nΤο ζητούμενο είναι να ακούτε τι λέμε, χωρίς να χρειάζεται να "πειραματιστείτε" , δε χρειάζεται να ανακαλύψετε τον τροχό..\nΒεβαίως, αργά ή γρήγορα, εκεί θα καταλήξετε.\nΑυτό ακριβώς που ανέφερες, το έκανα στις ταινίες με το Dynamic EQ που έχω στον Denon. Το ενεργοποίησα και σε πιο χαμηλές εντάσεις, ενίσχυσε το μπάσο αρκετά.\nΟ χώρος θα κάνει κουμάντο ναι!\nΌπως λένε και στην ιστοσελίδα της SVS, και ένα μοσχάρι subwoofer να βάλεις σε "κακό" δωμάτιο ή σε λάθος θέση, κάκιστα θα ακούγεται.\nΔε ξέρω για τους άλλους, αλλά εγώ προσωπικά εμπιστεύομαι τις γνώμες σας και σας ακούω, εφόσον έχετε μεγαλύτερη εμπειρία. Απλά ρωτάω διάφορα, για να λύσω απορίες που έχω, να μάθω και να καταλάβω κάποια πράγματα περι ήχου.\nReactions: Dimitrisnd and vasilisnt\nΒάζεις μομπι, τέρμα, 98 και ζμπρώχνεις κι άλλο το βολιουμ να δείξει 100.\nΚαι Υello μην ξεχνιεσαι....\nOnline τώρα: 490 (Μέλη: 130, Επισκέπτες: 360)


Οι Δίδυμοι Ήλιοι της Ποντικούπολης - Βιβλία για Παιδιά - Μάνος Κοντολέων - Έλληνες Συγγραφείς - Παιδική Λογοτεχνία – Λογοτεχνία για Εφήβους – Ελληνική Πεζογραφία – Νεανική Λογοτεχνία - kontoleon.gr\nΕίστε εδώ :: Αρχική Σελίδα » Βιβλία για Παιδιά » Οι Δίδυμοι Ήλιοι της Ποντικούπολης\nΒιβλία για Παιδιά - Οι Δίδυμοι Ήλιοι της Ποντικούπολης\nΤίτλος: Οι Δίδυμοι Ήλιοι της Ποντικούπολης\nΟ Μάνος Κοντολέων -ένας από τους πλέον σημαντικούς σύγχρονους Έλληνες συγγραφείς- πρωτοπαρουσιάστηκε στον χώρο της λογοτεχνίας για παιδιά το 1979, με το εκτενές παραμύθι «Κάποτε στην Ποντικούπολη».\nΓιατί, λοιπόν, τώρα -που έχουν περάσει πάνω από σαράντα χρόνια από τότε- θέλησα να ασχοληθώ και πάλι με την ίδια ιστορία;\nΟ δεύτερος λόγος ίσως είναι περισσότερο ουσιαστικός. Έχει να κάνει με τη διαρκή -από τότε μέχρι τώρα- άποψή μου πως στα παιδιά πρέπει να λέμε πάντα την αλήθεια μας. Και να τη λέμε με όση γίνεται και μπορούμε ειλικρίνεια και να τα αφήνουμε στη συνέχεια, αφού γνωρίσουν και τις αλήθειες των άλλων, να επιλέγουν τη δική τους.\nΑυτό που πριν σαράντα χρόνια πίστευα -το τρίπτυχο: Ελευθερία, Ισότητα, Δημοκρατία- εξακολουθώ και να το πιστεύω και να το υπερασπίζομαι.\nΜα τίποτε άλλο δεν είναι πια το ίδιο - στον κόσμο μας και σε αυτή την ιστορία.\nΆλλο να χρησιμοποιείς ως τίτλο το «Κάποτε στην Ποντικούπολη» κι άλλο το «Ο Δίδυμος Ήλιος της Ποντικούπολης»\nΤελικά, μεγαλώνοντας έγινα -φαίνεται- περισσότερο αισιόδοξος. Πιο μαχητικός.\nΈνα παιδί -ευτυχώς- παρέμεινα.\n1. Η Βασιλική Ρεσβάνη στο slpress.gr\n2. Η Χρύσα Κουράκη στο diastixo\n3. Ο Απόστολος Πάππος στο Elpinex (Ιούλιος 2020)\n4. Η Σοφία Μαντουβάλου για το "Οι Δίδυμοι Ήλιοι της Ποντικούπολης"


«ΡΙΖΕΣ» το νέο κόμμα του Καπερνάρου | Εκλογές | ANT1 News\n«Ριζοσπαστικός Εθνικός Συναγερμός»\nΔημοσίευση: 08 Ιανουαρίου 2015 17:21\n«ΡΙΖΕΣ» το νέο κόμμα του Καπερνάρου\nΚατατέθηκε η ιδρυτικη διακήρυξη στον Άρειο Πάγο. Δεν υπάρχει η υπογραφή του Τάκη Μπαλτάκου. Το κόμμα δεν θα λάβει μέρος σε αυτές τις εκλογές.\nΤην ιδρυτική διακήρυξη του κόμματος «Ριζοσπαστικός Εθνικός Συναγερμός» (ΡΙΖ.Ε.Σ.), στο οποίο είναι πρόεδρος της Διοικούσας Επιτροπής, κατέθεσε σήμερα στην Εισαγγελία του Αρείου Πάγου ο Βασίλης Καπερνάρος.\nΣημειώνεται ότι στην ιδρυτική διακήρυξη, που υπογράφεται από 213 πρόσωπα, δεν περιλαμβάνεται ο πρώην γενικός γραμματέας της κυβέρνησης Σαμαρά και ανεξάρτητος βουλευτής, Τάκης Μπαλτάκος (που είχε ανακοινώσει την ίδρυση του κόμματος ΡΙΖ.Ε.Σ.).\nΌπως αναφέρει ο κ. Καπερνάρος σε σχετική του ανακοίνωση: «δεν συμμετέχουμε σε αυτές τις εκλογές της μισαλλοδοξίας και του ευτελούς φανατισμού. Προετοιμαζόμαστε για τις επόμενες εκλογές, χωρίς πολιτικούς τυχοδιωκτισμούς και ανίερους κομματικούς καιροσκοπικούς συμβιβασμούς. Δεν προσθέτουμε συμφέροντα αλλά τις ψυχές μας».\nΤο νέο κόμμα έχει ως έβλημα έναν αρχαιοελληνικό κίονα σε μπλε χρώμα και δίπλα τα αρχικά του κόμματος.\nΣτην ανακοίνωση του κ. Καπερνάρου αναφέρονται και τα εξής:\n«Ο Ριζοσπαστικός Εθνικός Συναγερμός «ξεκινά τη μάχη και καλεί όλους τους ‘Ελληνες να συμπαραταχθούν, να ενώσουν τις δυνάμεις τους μαζί μας και να δώσουμε τον αγώνα μας.\nΗ πατρίδα χρειάζεται όλους τους ‘Ελληνες. Χρειάζεται εκείνους που πιστεύουν στην Ελλάδα, το έθνος μας και τις αρχές του πολιτισμού μας. Από σήμερα στεκόμαστε ως τοίχος στους υποδουλωμένους, τους υπηρέτες των γερμανικών συμφερόντων και σε αυτούς που θεωρούν ότι οι Έλληνες πολίτες μπορούν να ζουν υπό το καθεστώς του τρόμου, του εξευτελισμού και της αναξιοπρέπειας. Αναλαμβάνουμε την ευθύνη έναντι των πολιτικών εξελίξεων και προχωρούμε ενωμένοι για να πάρουμε πίσω όλα αυτά που έκλεψαν από τις ελληνικές οικογένειες, την εθνική μας κυριαρχία και την υπερηφάνειά μας».\nΕΝΟΤΗΤΕΣ εκλογές, Βασίλης Καπερνάρος, Νέο κόμμα, Μπαλτάκος, Παναγιώτης Μπαλτάκος, Ριζοσπαστικός Εθνικός Συναγερμός, Τάκης Μπαλτάκος


Mε πνευμονία σε κλινική των Χανίων ο Κωνσταντίνος Μητσοτάκης – papaioannou-j.gr\nΈνωση Επιμελητηρίων: «Η Γερμανία κάνει τα ελλείμματα του Νότου δικά της πλεονάσματα»\nΟλιγόωρη άδεια εξόδου σε Η. Κασιδιάρη, Π. Ηλιόπουλο και Ν. Κούζηλο\nMε πνευμονία σε κλινική των Χανίων ο Κωνσταντίνος Μητσοτάκης\nΜε πνευμονία εισήχθη σήμερα το πρωί στη Γενική Κλινική «‘Iασις» Ηλία Γαβριλάκη στα Χανιά ο πρώην πρωθυπουργός και επίτιμος πρόεδρος της ΝΔ Κωνσταντίνος Μητσοτάκης.\nΟ 95χρονος πολιτικός νοσηλεύεται και οι γιατροί εμφανίζονται αισιόδοξοι για την πορεία της υγείας του.\nΣτο πλάι του βρίσκονται η κόρη του Ντόρα Μπακογιάννη και η εγγονή του Αλεξία.\nΤον περασμένο Μάϊο ο κ. Μητσοτάκης είχε μεταφερθεί στο Ευγενίδειο Θεραπευτήριο Θεσσαλονίκης, λόγω έντονης αδιαθεσίας και πήρε εξιτήριο το ίδιο βράδυ, μετά τις απαραίτητες εξετάσεις.


Winbank pay: Ανέπαφες πληρωμές μόνο με το κινητό - Pelop.gr\nWinbank pay: Ανέπαφες πληρωμές μόνο με το κινητό\nΚαθημερινές συναλλαγές για ανέπαφες πληρωμές από android smartphone, γρήγορα, εύκολα και με ασφάλεια.\n-Ανέπαφα με το κινητό τους.\n-Χωρίς να χρησιμοποιούν μετρητά ή τις φυσικές τους κάρτες.\n-Κάνοντας ταυτοποίηση της συναλλαγής από το κινητό τους μέσω quick login PIN ή του δακτυλικού τους αποτυπώματος, χωρίς να χρειάζεται να έρχονται σε επαφή με το POS.\n-Για να ενεργοποιήσουν την υπηρεσία στη συσκευή τους οι πελάτες θα πρέπει να έχουν εγκατεστημένο στο κινητό τους το winbank mobile app και να έχουν στην κατοχή τους τουλάχιστον μία κάρτα Visa ή Mastercard® της Τράπεζας Πειραιώς.\nΚαταπέλτης το Επιμελητήριο Ηλεία για το λουκέτο της “Πειραιώς” στα Κρέστενα\n«La bella Greca ή ό,τι απέμεινε» – H έκθεση που ακολουθεί τους δρόμους της ζωής και της δράσης της Μαντώς Μαυρογένους.\nΤο ποσό των 103,4 εκατ. ευρώ θα πιστώσει το υπουργείο Οικονομικών σε 154.616 ιδιοκτήτες ακινήτων για μειωμένα μισθώματα Ιουνίου 2021.\nΠαρατείνεται μέχρι τις 30 Σεπτεμβρίου η καταβολή των συντάξεων αναπηρίας και των προνοιακών παροχών σε χρήμα, σε άτομα με αναπηρία, που χορηγεί ο ΟΠΕΚΑ.


Παΐσιος: «Μια μέρα η Στέρνα Αργολίδας θα στεφθεί παγκόσμια πρωταθλήτρια χόκεϊ…» | Ασμοδαιος\n03/11/2016 ~ Po\nΗ Στέρνα Αργολίδας είναι οικισμός σε υψόμετρο 180 μ. κοντά στο χωριό Λυρκεία και στην απογραφή του 2001 βρέθηκε να έχει 182 κατοίκους. Βέβαια, παρότι μικρός οικισμός είχε και ομάδα χόκεϊ επί χόρτου! Γιατί όχι, αν κρίνουμε ότι (αυτό λένε τοπικοί παράγοντες και γονείς) η Αργολίδα είναι…«χοκεομάνα», όπως ανέφερε χθες στην «Κ» ο δημοσιογράφος του argolida.gr κ. Γιώργος Νικολόπουλος.\n< Previous Παιδεραστία σε βάρος Ιωσήφ Βατοπεδινού (γελαστού πτώματος) \nNext > Ψεκασμένη μας ψέκασε με €3.000.000 δράκους


Περιγραφή του παιχνιδιού: Στην παρούσα παιχνίδι θα πρέπει να μαντέψετε τη θέση των αυτοκινήτων της αστυνομίας. Ξεκινήστε το παιχνίδι και να αρχίσετε να βάλει τα αρχεία σας και να δείξει ένα master class για τους φίλους και τους αγαπημένους σας. Το παιχνίδι δεν περιέχει κανένα περιορισμό, αλλά έχει μια ευχάριστη και όμορφα γραφικά. Μόλις έχετε μαντέψει το πρόγραμμα θα προχωρήσει στο επόμενο υψηλότερο επίπεδο, το οποίο σίγουρα θα είναι πιο δύσκολο.\nΣτην παρούσα παιχνίδι θα πρέπει να μαντέψετε τη θέση των αυτοκινήτων της αστυνομίας.


Themis in Καλάμι, Κέρκυρα | Noon Island Journey\nΗ βίλα «Themis» είναι μια διώροφη βίλα που βρίσκεται σε υπερυψωμένη θέση εντός του οικοπέδου.\nΣτον πρώτο όροφο υπάρχει ένα μεγάλο σαλόνι πλήρως επιπλωμένο με καναπέ, τραπεζάκι του καφέ και πολυθρόνες. Στον ίδιο χώρο υπάρχει μια πλήρως εξοπλισμένη κουζίνα με τραπεζαρία και καρέκλες. Μια μεγάλη γυάλινη πόρτα ανοίγει σε μια ευρύχωρη βεράντα με ένα ξύλινο τραπέζι και καρέκλες όπου μπορείτε να δειπνήσετε, να διαβάσετε ή να απολαύσετε απλώς ένα ποτό. Η βεράντα προσφέρει μερική θέα στη θάλασσα και στο χωριό Καλάμι. Στη βίλα υπάρχει επίσης ένας διάδρομος που οδηγεί σε ένα υπνοδωμάτιο με ιδιωτικό μπάνιο με ντους. Το μπαλκόνι του δωματίου προσφέρει θέα στο χωριό και μερική θέα στη θάλασσα.\nΤο ισόγειο όπου υπάρχουν δύο ακόμη υπνοδωμάτια είναι προσβάσιμο από μια εσωτερική σκάλα. Και τα δύο υπνοδωμάτια διαθέτουν ιδιωτικό μπάνιο με ντους και ανεξάρτητη πρόσβαση στον κήπο με το γκαζόν και στην ιδιωτική πισίνα της βίλας.


Προσεχώς… «υποβρύχιες»: Οι πόλεις του πλανήτη που κινδυνεύουν να βουλιάξουν - CNN.gr\nΠροσεχώς… «υποβρύχιες»: Οι πόλεις του πλανήτη που κινδυνεύουν να βουλιάξουν\nΑνανεώθηκε 01:46 Τετάρτη, 28 Αυγούστου 2019\n5 Photos: Προσεχώς… «υποβρύχιες»: Οι πόλεις του πλανήτη που κινδυνεύουν να βουλιάξουν\nΧιούστον: Το Χιούστον βρίσκεται σε πορεία… βύθισης εδώ και δεκαετίες, φαινόμενο που οφείλεται εν πολλοίς στην υπερεκμετάλλευση των υπόγειων υδάτινων πόρων του. Όπως έχει αποκαλύψει η Houston Chronicle βασιζόμενη σε στοιχεία της Αμερικανικής Γεωλογικής Υπηρεσίας (USGS), μέρη της κομητείας Χάρις (που περιλαμβάνει και το Χιούστον) έχουν βουλιάξει περίπου 3 μέτρα από τη δεκαετία του 1920. - Πηγή: Pixabay\nΛάγος: Η πρώην πρωτεύουσα της Νιγηρίας και νυν μεγαλύτερη πόλη της, βρίσκεται στις ακτές της χώρας. Η γεωγραφία της την κάνει εξαιρετικά επιρρεπή στις πλημμύρες και ήδη η ακτογραμμή της έχει υποστεί διάβρωση. Όσο η στάθμη των θαλασσών ανεβαίνει, λόγω της υπερθέρμανσης του πλανήτη, το σημαντικό αυτό λιμάνι βρίσκεται σε κίνδυνο. Σύμφωνα με έρευνα του 2012, επειδή η ακτογραμμή της Νιγηρίας βρίσκεται ήδη χαμηλά, μία άνοδος των νερών από ένα έως τρία μέτρα «θα είχε ολέθρια αποτελέσματα στις ανθρώπινες δραστηριότητες». Φετινή έρευνα, δε καταδεικνύει την πιθανότητα ανόδου της στάθμης της θάλασσας έως και δύο μέτρα μέχρι το τέλος αυτού του αιώνα. - Πηγή: AP Photo/Sunday Alamba, File\nΝέα Ορλεάνη: Τη δεκαετία του 1930, το ένα τρίτο της Νέας Ορλεάνης βρισκόταν κάτω από το επίπεδο της θάλασσας. Μετά τον τυφώνα Κατρίνα, το 2005, πλέον αυτό ισχύει για το ήμισυ της πόλης. Η πόλη είναι υπερβολικά ευάλωτη στην άνοδο της στάθμης της θάλασσας, όχι μόνο επειδή είναι χτισμένη τόσο κοντά στην ακτή, αλλά και λόγω του χαλαρού εδάφους της. Σύμφωνα με τους επιστήμονες, βυθίζεται κατά ένα εκατοστό ετησίως. - Πηγή: AP Photo/Gerald Herbert)\nΠεκίνο: Έρευνα τού 2016 κατέδειξε πως περιοχές του Πεκίνου βυθίζονται κατά 10 εκατοστά κάθε χρόνο. Σύμφωνα με τους επιστήμονες, το φαινόμενο οφείλεται – όπως και στις περιπτώσεις του Χιούστον και της Τζακάρτα – στην εξάντληση των υπόγειων υδάτινων πόρων. Καθώς το Πεκίνο δεν είναι μία παράκτια πόλη, βασίζεται υπερβολικά στο εδαφικό νερό της ως πηγή υδροδότησης. Παρότι το νερό συσσωρεύεται χρόνια, η εξαγωγή του έχει στεγνώσει το χώμα, προκαλώντας την καθίζησή του. - Πηγή: Pixabay\nΟυάσινγκτον: Έρευνα τού 2015 από το Πανεπιστήμιο του Βερμόντ και την Αμερικανική Γεωλογική Υπηρεσία, έδειξε πως η αμερικανική πρωτεύουσα αναμένεται να βουλιάξει έως και 15 εκατοστά τα επόμενα 100 χρόνια. Ωστόσο, σε αντίθεση με τη Τζακάρτα, η βύθιση της Ουάσινγκτον δεν έχει να κάνει με υπόγειους υδροφορείς ή την άνοδο του επιπέδου της θάλασσας, αλλά με ένα στρώμα πάγου από την τελευταία εποχή των παγετώνων. Ένας παγετώνας ύψους άνω του 1,5 χιλιομέτρου έσπρωξε την περιοχή της Τσέζαπικ Μπέι προς τα πάνω. Όταν ο πάγος έλιωσε, χιλιάδες χρόνια πριν, το έδαφος επανήλθε σταδιακά. Και οι επιστήμονες πιστεύουν πως η ευρύτερη περιοχή εξακολουθεί να βυθίζεται, διαδικασία που ίσως διαρκέσει χιλιάδες χρόνια. Παράλληλα, ανεβαίνει η στάθμη των νερών της Τσέζαπικ Μπέι, κάτι που εντείνει το πρόβλημα. - Πηγή: Pixabay


Η Sofia Coppola σκηνοθετεί τα νέα διαφημιστικά σποτ της Gap! Απόλαυσε την γιορτινή καμπάνια της εταιρίας! - AllYou.gr\nΗ Sofia Coppola σκηνοθετεί τα νέα διαφημιστικά σποτ της Gap! Απόλαυσε την γιορτινή καμπάνια της εταιρίας!\n4 νέα σποτ.\nΗ γνωστή σκηνοθέτης Sofia Coppola σκηνοθετεί 4 νέα διαφημιστικά σποτ για την γιορτινή καμπάνια της εταιρίας Gap. Το όνομα της καμπάνιας είναι “Dress Normal” θέλοντας να ενθαρρύνει τον κόσμο να ντύνεται και να είναι ο εαυτός τους.\nΕκπρόσωπος της εταιρίας δήλωσε ότι ο σκοπός της καμπάνιας είναι να επικεντρωθεί το κοινό στο καλύτερο μέρος των γιορτών, και αυτό είναι η οικογένεια και οι φίλοι. “Ακόμη και να μην τα πηγαίνεις καλά με την οικογένειά σου, το μήνυμά μας είναι ότι μπορείς εύκολα να τους κάνεις ένα δώρο από την Gap” δηλώνει ο marketing officer της εταιρίας.\nΑυτό είναι το δεύτερο μέρος της καμπάνιας αυτής, καθώς το πρώτο σκηνοθέτησε ο επίσης καταξιωμένος σκηνοθέτης David Fincher, τον Αύγουστο. Και ο Fincher παρουσίασε τέσσερα διαφημιστικά σποτ για την “Dress Normal” καμπάνια, μόνο που αυτά εστίαζαν στο θέμα ότι πρέπει να ντύνεσαι τόσο άνετα, σαν να μην σε βλέπει κανείς (“Dress like no one’s watching”), μια τακτική που δεν ακούγεται και τόσο άσχημη…


Θερινά εργαστήρια 2021 από την ομάδα TALOS του Πανεπιστημίου Θεσσαλίας - trikalaIN\nΘερινά εργαστήρια 2021 από την ομάδα TALOS του Πανεπιστημίου Θεσσαλίας\nΘερινά εργαστήρια 2021 για παιδιά Νηπιαγωγείο-Δημοτικού από την ομάδαTALOSτου Πανεπιστημίου Θεσσαλίας\nΜετά από το αναγκαστικό διάλειμμα του προηγούμενου καλοκαιριού, το θερινό camp Ρομποτικής, Τεχνολογίας και Δημιουργικών Κατασκευών της ομάδας TALOS, επιστρέφει ανανεωμένο!\nΤο Πανεπιστήμιο Θεσσαλίας δια της ΕΑΔΠ και η ομάδα Εκπαιδευτικής Ρομποτικής TALOS, προσκαλούν παιδιά μεταξύ 5-11 ετών να συμμετάσχουν με φυσική παρουσίαστο καλοκαιρινό πρόγραμμα δημιουργικών δραστηριοτήτων σε τμήματα με κατάλληλη ηλικιακή διαβάθμιση.\nΓια τη φετινή θερινή περίοδο και λόγω της παράτασης του σχολικού έτους για τα παιδιά του Δημοτικού, το πρόγραμμα αποτελείται από 1 ενιαία περίοδο συνολικής διάρκειας 2 εβδομάδων από 28/6-9/7 (εκτός Σ/Κ). Εφόσον παρουσιαστεί η ανάγκη λόγω σχετικής ζήτησης, θα υπάρξει επέκταση μιας επιπλέον εβδομάδας (12/7-16/7) και για τη συμμετοχή σε αυτή θα πρέπει να γίνει η σχετική αίτηση την πρώτη εβδομάδα του Ιουλίου.\nΟι φετινές θέσεις θα είναι αυστηρά περιορισμένες (60) λόγω των γνωστών περιορισμών που επιβάλλονται για την αντιμετώπιση του COVID-19.\nΗ υλοποίηση των δράσεων του θερινού προγράμματος, θα ακολουθήσει αυστηρά τις σχετικές υγειονομικές οδηγίες και η προσέλευση των παιδιών θα επιτρέπεται με την επίδειξη της βεβαίωσης αρνητικού τεστ ή/και της σχετικής υπεύθυνης δήλωσης εκ μέρους των γονέων/κηδεμόνων. Επιπλέον σχετικές αναλυτικότερες οδηγίες θα παρασχεθούν σε όσους-ες δηλώσουν συμμετοχή, αμέσως μετά τη λήξη της περιόδου εγγραφών.\nΗμέρες και ώρες λειτουργίας του προγράμματος:\n28/6 – 1/7 (προσέλευση καθημερινά από τις 8:15 και αποχώρηση μεταξύ 14:30-15:00)\n4/7 – 8/7 (προσέλευση καθημερινά από τις 8:15 και αποχώρηση μεταξύ 14:30-15:00)\nΘέσεις αυστηρά περιορισμένες!\n10% έκπτωση σε υπαλλήλους του Π.Θ., πολύτεκνους, ΑΜΕΑ, ανέργους, αδέρφια\nΣτα 3 αδέρφια, το τρίτο παιδί παρακολουθεί δωρεάν.\nΟι εγγραφές υλοποιούνται από 10/6-24/6, ηλεκτρονικά στον παρακάτω σύνδεσμο: